title: Kastike

text: Vaalea peruskastike: "(Sauce Veloute)". Aineosina voi, vehnäjauho ja vesi. Roux 120, eli 60g voita ja 60g jauhoja litraan vettä. Tästä tulee hieman ohuempi kuin valkoisesta peruskastikkeesta. Toimii peruskastikkeena vaaleille kastikkeille, mm. sienikastikkeet.


title: Kastike

text: Ruskea peruskastike: "(Sauce Espagnole)". Aineosina voi, vehnäjauho ja vesi. Roux 120, eli 60g voita ja 60g jauhoja litraan vettä. Jauhot paahdetaan voissa tummaksi, lisätään vesi jolloin syntyy tumma kastike mitä sen jälkeen voidaan maustaa eri tavoin mm. punaviinillä. Yksi klassikko tästä on madeirakastike ja hieman arkisempi makkarakastike.


title: Jean-Marc Mormeck

text: Jean-Marc Mormeck on ranskalainen ammattilaisnyrkkeilijä. Hän on entinen WBA- ja WBC-liittojen alemman raskaansarjan maailmanmestari.


title: Jean-Marc Mormeck

text: Mormeck aloitti ammattilaisuransa vuonna 1995 voitolla Pierrick Trideausta teknisellä tyrmäyksellä ensimmäisessä erässä. Kärsittyään kaksi peräkkäistä tappiota alkoi hänen nousunsa maailman huipulle. Runsaassa vuodessa hän raivasi tiensä Ranskan raskaan keskisarjan mestaruusotteluun, missä hän kymmeneräisessä kamppailussa voitti Alain Simonin pisteillä. Vuonna 1999 hän puolusti titteliään Ganguina Larmea ja Pascal Warusfelia vastaan. Vuonna 2000 Mormeck voitti kokeneen amerikkalaisen Rob Bleakleyn ja jatkoi hyviä otteluaan voittamalla lokakuuhun mennessä kaikki seitsemän otteluaan ennen täysiä eriä. 16. joulukuuta hän kohtasi raskaan keskisarjan WBA-International-tittelin ottelussa Livin Castillon ja tyrmäsi tämän kolmannessa erässä. Hän puolusti titteliään Juan Carlos Viloriaa vastaan.


title: Jean-Marc Mormeck

text: Seuraavaksi Mormeck otteli alemman raskaansarjan WBA-International-tittelistä ukrainalaista Valeri Vihoria vastaan 3. huhtikuuta 2001. Ottelu päättyi Mormeckin voittoon kolmannen erän teknisellä tyrmäyksellä. Heti tämän jälkeen alkoi suunnitelmat maailmanmestaruusottelusta, mutta ennen sitä Mormeck voitti vielä helpohkosti Antonio Caldasin, Vinson Durhamin ja Franklin Edmondsonin. Viimein 23. helmikuuta 2002 Marseillen Palais des Sports -areenalla kohtasivat WBA-liiton maailmanmestaruusottelussa Virgil Hill ja Mormeck. Mormeck iski jatkuvasti Hilliä naamaan eivätkä Hillin avustajat enää päästäneet häntä yhdeksänteen erään, jolloin Mormeck kruunattiin maailmanmestariksi. Mormeck puolusti mestaruuttaan Dale Brownia, Aleksandr Gurovia ja Hilliä vastaan, ja voitti 2. huhtikuuta Wayne Braithwaiten WBA- ja WBC-liittojen tunnustamassa mestaruusottelussa, minkä seurauksena hänestä tuli ensimmäinen kahden liiton tunnustama alemman raskaansarjan maailmanmestari sitten vuoden 1988 ja Evander Holyfieldin.


title: Jean-Marc Mormeck

text: Seuraavaksi Mormeck kohtasi 7. tammikuuta 2006 jamaikalaisen O'Neil Bellin ottelussa, jossa panoksena oli WBA-, WBC- ja IBF-liittojen mestaruus. Hän hävisi ottelun tyrmäyksellä kymmenennessä erässä. 17. maaliskuuta 2007 hän voitti mestaruuden takaisin itselleen voitettuaan Bellin kaikin tuomariäänin. Mormeck menetti mestaruutensa haastaja David Hayelle seuraavassa ottelussaan marraskuussa 2007. Hävittyään Hayelle Mormeck lopetti uransa.


title: Märkäpuku

text: Märkäpuku on yleisin sukelluspukutyyppi. Sitä käytetään vaatetuksena myös monissa vesiurheilulajeissa sekä purjehduksessa. Märkäpukuja on erilaisia: sekä yksi- että kaksiosaisia, sekä lyhyt- että pitkähihaisia ja -lahkeisia ja eri mallisia sekä miehille että naisille. Märkäpukuja voi hankkia myös omien mittojen mukaan valmistettuna. Märkäpuku valmistetaan neopreenivaahdosta, joka päällystetään nylonilla.


title: Märkäpuku

text: Märkäpuku vähentää lämmönhukkaa ihoa vasten tulevalla eristävällä solukumilla, neopreenikerroksella ja vähentämällä ihoa vasten olevan kylmän veden määrää. Vähäinen puvun ja ihon väliin jäävä vesi lämpenee, ja niin kauan kuin vesi puvussa ei vaihdu, puku suojaa kylmältä.


title: Märkäpuku

text: Märkäpuvun pääominaisuus on sen paksuus, joka on yleensä 3 - 7 mm välillä, mutta löytyy myös 1,5 ja 9 mm paksuja pukuja. Mitä paksumpi puku on, sitä paremmin se pitää kantajansa lämpimänä ja sitä enemmän se aiheuttaa nostetta vedessä. Paksumpi puku vaikeuttaa käyttäjänsä liikkumista enemmän kuin ohut.


title: Märkäpuku

text: Märkäpuvut jaetaan tavallisiin märkäpukuihin ja puolikuiviin märkäpukuihin. Puolikuivassa märkäpuvussa on tiivisteet hihoissa ja lahkeissa.


title: Märkäpuku

text: Märkäpuvussa on kuitenkin helpompi liikkua kuin kuivapuvussa ja sen vastus veden alla on pienempi. Märkäpuku ei myöskään mene niin helposti rikki ja pienet reiät eivät juuri vaikuta sen toimivuuteen toisin kuin kuivapuvun tapauksessa.


title: Märkäpuku

text: Ohuempia kuin 7 millin märkäpukuja käytetään sukellukseen lämpimissä maissa. 7 millin märkäpuku sopii suojaamaan lämmönhukalta vesissä, joiden lämpötila on 10–25 °C. Pohjoismaisissa olosuhteissa harppauskerroksen alapuolella tulee märkäpuvulla sukellettaessa kylmä viimeistään 20 minuutin kuluessa.


title: Märkäpuku

text: Kolmen millimetrin märkäpuku on suositeltavin purjehdukseen, mutta niin purjehduksessa kuin muussakin vesiurheilussa, pukeutumista voidaan säädellä säätilan ja veden lämpötilan mukaan käyttämällä erilaisia tai eri paksuisia märkäpukuja.


title: Märkäpuku

text: Kuivapuku


title: Pančevo

text: Pančevo on kaupunki Serbiassa, 17 kilometriä Belgradista, Timis-joen ja Tonavan yhtymiskodassa. Vuonna 2011 siellä oli 122 252 asukasta. Se on Timis-joen tärkein satama.


title: Pančevo

text: Pančevoa pommitettiin pahoin vuonna 1999 NATO:n ilmaiskujen aikana. Pommitukset tuhosivat kemian alan tehtaita ja varastoja, mikä aiheutti ympäristöongelmia.


title: Pančevo

text: NATO-joukkoja on epäilty myös kemiallisten aseiden käytöstä, mikä selittäisi syöpien ja lapsikuolleisuuden lisääntymistä alueella.


title: Sacha Baron Cohen

text: Sacha Noam Baron Cohen (s. 13. lokakuuta 1971 Lontoo) on brittiläinen koomikko, jolla on neljä laajalti tunnettua roolihahmoa: hoppari Ali G, kazakstanilainen televisiokommentaattori Borat, itävaltalaisen musiikkikanavan homoseksuaali muotitoimittaja Brüno ja diktaattori Aladeen. Sachan uusin edellä mainittu hahmo tunnetaan nimellä Diktaattori. Hän aiheutti kohun vuoden 2012 Oscar-gaalassa kaatamalla uurnan, jonka väitti sisältävän Kim Jong-ilin tuhkat toimittaja Ryan Seacrestin päälle ja punaiselle matolle.


title: Sacha Baron Cohen

text: Sacha Noam Baron Cohen syntyi 13. lokakuuta 1971 ortodoksijuutalaiseen perheeseen Hammersmithissä, Lontoossa. Hänen isänsä vaatekauppias Gerald Baron Cohen on Walesistä kotoisin oleva ortodoksijuutalainen ja hänen äitinsä Daniella Cohen (o.s. Weiser) on kotoisin Israelista. Daniellan äiti, joka on Saksassa aikanaan hyvin tunnettu balettitanssija, asuu edelleen Haifassa. Hänen isänisänsä oli syntynyt Pontypriddissä Walesissä ja hänen isänsä isoisä oli Kaunasissa syntynyt liettuanjuutalainen. Sacha Baron Cohenin veli Erran Baron Cohen on säveltäjä ja trumpetisti, joka on auttanut veljeään muun muassa säveltämällä Borat-elokuvan kappaleen ”O Kazakhstan”. Hänen serkkunsa Simon Baron-Cohen on johtava autismiasiantuntija.


title: Sacha Baron Cohen

text: Baron Cohenin etninen ja uskonnollinen juutalainen identiteetti on erittäin vahva. Hän syö vain košeria ja viettää sapattia. Hänen vaimonsa, australialainen näyttelijä Isla Fisher, jonka hän tapasi vuonna 2002 ja jonka kanssa avioitui vuonna 2010, on myös kääntynyt juutalaisuuteen. Heillä on kolme yhteistä lasta, vuonna 2007 syntynyt Olive Cohen, vuonna 2010 syntynyt toinen tytär Elula Lottie Miriam Cohen ja vuonna 2015 syntynyt poika. Esimerkiksi lukioaikana hän kuului sionistiseen Habonim Dror-nuorisojärjestöön sekä työskenteli ja opiskeli valmistumisensa yhteydessä vuoden Rosh Hanikra -kibbutzilla Pohjois-Israelissa. Tämänkin jälkeen Baron Cohen on palannut useat kerrat Israeliin, jonne hänellä on jo pelkästään sukunsa puolesta vahvat siteet. Hän puhuu erinomaista hepreaa sekä tuntee erinomaisen hyvin Israelin kulttuurin.


title: Sacha Baron Cohen

text: Baron Cohen aloitti opiskelunsa yksityisessä ja arvovaltaisessa Haberdashers’ Aske’s Boys’ School -poikakoulussa Elstreessä. Samoihin aikoihin kouluun pääsivät myös kaksi muuta juutalaiskoomikkoa, Cohenin ystävät Matt Lucas ja David Baddiel. Tämän jälkeen Cohen kävi Dulwich Collegea ennen siirtymistään Cambridgen yliopistoon kuuluvaan Christ’s Collegeen. Täällä hän opiskeli Harvardin yliopiston historian professorin, skottilaisen Niall Fergusonin opetuksessa pääaineenaan historiaa ja kirjoitti lopputyönsä juutalaisten osallisuudesta Yhdysvaltain kansalaisoikeusliikkeeseen erikoistuen erityisesti Mississipin vuoden 1964 kansalaisoikeusaktivistien James Chaneyn, Andrew Goodmanin ja Michael Schwernerin murhiin. Näistä Goodman ja Schwerner olivat amerikanjuutalaisia.


title: Sacha Baron Cohen

text: Baron Cohen kuului Cambridgen yliopiston amatööridraamakerhoon, jossa hän näytteli näytelmissä "Cyrano de Bergerac" ja "Viulunsoittaja katolla". Hänen pitkäaikainen yhteistyökumppaninsa Dan Mazer opiskeli myös Cambridgen yliopistossa ja oli arvostetun näytelmäkerhon Cambridge Footlightsin jäsen. Baron Cohen ei kuitenkaan ollut jäsen, mutta oli ainakin yhdessä näytelmässä mukana.


title: Sacha Baron Cohen

text:
Baron Cohen sai paljon julkisuutta ennakkoluuloja huumorina käyttävällä Borat-hahmollaan. Baron Cohen väitti huumorin nojalla esimerkiksi, että Kazakstanin uusimpien lakimuutosten ansiosta kazakstanilaiset naiset saisivat nykyisin matkustaa bussien sisällä, että homoseksuaalien ei tarvitsisi pitää ulkona ollessaan sinisiä pipoja ja että naisten suojaikäraja olisi nostettu entisestä kahdeksasta vuodesta 12 vuoteen.
Mikään näistä väitteistä ei tietenkään pidä paikkaansa. Hauskuus piilee siinä, että jotkut uskovat näitä väitteitä, osin siinä, että jotkut ottavat Boratin tosissaan ja alkavat oikoa vedätystä.


title: Sacha Baron Cohen

text: Kazakstanin valtio esitti lausunnon, jonka mukaan kaikki Borat-reportterin puheet ovat täysin hyväksyttämättömiä ja edustavat koomikon huonoa makua. Valtion pään mielestä elokuva ei ole loukkaava vaan pikemminkin huvittava. ”Teos on tarkoitettu komediaksi, joten eiköhän naureta sille. Se on minun asenteeni”, presidentti Nursultan Nazarbajev on sanonut. Hän kommentoi Boratia ollessaan Britanniassa pääministeri Tony Blairin vieraana. Nazarbajev korostaa, että kaikenlainen julkisuus on hyvää julkisuutta. Myös presidentin tytär Dariga Nazarbajeva asettui julkisuudessa puolustamaan Boratia ja mainitsi, että maan johdon raivokkaat vastalauseet vahingoittivat Kazakstan-kuvaa enemmän kuin Boratin huumori.


title: Sacha Baron Cohen

text:
Baron Cohen, joka on itsekin juutalainen, on herättänyt paheksuntaa myös amerikanjuutalaisissa piireissä väittäessään Borat-hahmona juutalaisväestön olevan pelkkää roskaa ja varastelijoita. Koomikko itse sanoo mustan huumorinsa osoittavan todellisten juutalaisvihaajien ironisuuden.
Sacha Baron Cohen voitti tammikuussa 2007 Golden Globe -palkinnon "Borat"-elokuvan pääosastaan komediaelokuvien sarjassa.
Vuonna 1994 Ison-Britannian kanava 4 päätti korvata sarjan "The Word" antaakseen mahdollisuuden uusille, nuoremman polven viihteentekijöille. Cohen lähetti kanavalle nauhan, jossa hän esiintyi albanialaisena televisioreportteri Kristona (joka edelsi hänen suosittua Borat-hahmoaan) joka kiinnitti ohjelman tuottajien huomion ja Cohen sai työpaikan kanavalta.


title: Sacha Baron Cohen

text: Vuonna 1998 Cohen pääsi "The 11 O’Clock Showhun" ja alkoi esiintyä siinä Ali G -hahmollaan. Hahmosta tuli hetkessä menestys, sillä Cohenin tyyliin kuului yhdistellä sketsi- ja piilokameravitsien tyypillisiä ratkaisuja. Tätä samaa ideaa hän käytti myös Boratissa. Hahmojen suosio nousi lopulta niin suureksi, että niille luotiin oma televisiosarja "Da Ali G Show".


title: Sacha Baron Cohen

text: Tuolloin tajuttiin myös Cohenin huumorin suurin ongelma, joka oli hänen hahmojensa lyhytikäisyys. Kun piilokameraa hyväksikäyttäen tehdyt haastattelut oli kuvattu ja ensimmäinen tuotantokausi esitetty televisiossa, katsojat oppivat tuntemaan hahmot piloina. Kun Ison-Britannian kuuluisuuksien haastatteleminen ei enää onnistunut, sarjan kuvauksissa siirryttiin Yhdysvaltoihin. Ali G on urallaan haastatellut jo muun muassa David Beckhamia, Buzz Aldrinia ja Donald Trumpia.


title: Sacha Baron Cohen

text: Cohenin ensimmäinen omaan hahmoon perustuva elokuva "Ali G in da House" (2002) ei ollut niin suuri menestys, kuin odotettiin. Syynä pidettiin yleisesti piilokameravitsien puuttuminen, joka teki elokuvasta tyypillisen komedian. Tätä virhettä ei Cohen kuitenkaan toistanut elokuvassaan "Borat" (2006), joka oli pelkkää piilokamerana kuvattua haastatteluvitsiä. Tämä kannatti, sillä roolistaan Boratina Cohen voitti Golden Globen parhaana komedia-/musikaalinäyttelijänä ja Toronton filmifestivaalien parhaan näyttelijän palkinnon. Voitettuaan Golden Globen roolistaan Cohen kiitti ”kaikkia elokuvan teossa mukana olleita henkilöitä, jotka eivät ole vielä haastaneet häntä oikeuteen”.


title: Pub Rock

text: Pub rock on Eero Raittisen vuonna 2006 julkaistu studioalbumi. Sisältää englanninkielisiä lauluja eri aikakausilta 1940-luvulta alkaen.


title: Kraljevo

text: Kraljevo (Краљево) on kaupunki Serbiassa, Raškan alueella. Vuonna 2011 Kraljevossa oli 125 488 asukasta.


title: Kraljevo

text: Aiemmin Rudo Poljeksi, Karanovaciksija Rankovicevoksi kutsuttu kaupunki sai nykyisen kuninkaankaupunkia merkitsevän nimensä kuningas Milanilta (1868-1889), joka siirsi sinne myös piispanistuimen.


title: Kraljevo

text: Kraljevo tunnetaan kirkoistaan ja luostareistaan; sen Kruunauskirkossa sanotaan kruunatun kuusi tai seitsemän kuningasta. Unescon maailmanperintökohde Studenican luostari sijaitsee Kraljevon lähiseudulla.


title: Kruševac

text: Kruševac on kaupunki ja kunta Serbiassa. Sen pinta-ala on 851 neliökilometriä ja vuonna 2011 kunnassa oli lähes 127 429 asukasta, itse kaupungin asukasluvun ollessa noin 59 000.


title: Kruševac

text: Kruševac perustettiin vuonna 1374. Serbian ruhtinas Lazar lähti sieltä hyökkäykseen Turkkia vastaan ja hävisi valtakuntansa Kosovon sodassa vuonna 1389. Kruševacissa on säilynyt turkkilaista arkkitehtuuria 1900-luvun alusta.


title: Kêb

text: Kep tai Kêb on kaupunki ja provinssi Kambodžassa Siaminlahden rannalla Vietnamin rajan läheisyydessä. Kaupungissa oli vuoden 2009 tilaston mukaan noin 40 000 asukasta. Kaupunki oli aiemmin maan suosituin rantalomakohde, mutta sen suosio taantui jonkin aikaa. Nykyisin kaupunki on taas kasvattamassa suosiotaan.


title: Prizren

text: Prizreniä pidetään roomalaisen Therandan kaupungin seuraajana, mutta vanhimmat arkeologiset löydöt kaupunkiasutuksesta alueella ovat peräisin Bysantin valtakunnan ajoilta. Historiallisissa lähteissä Prizren mainitaan ensimmäisen kerran vuonna 1019 ortodoksisena piispanistuimena. Serbia valtasi ilmeisesti kaupungin Bysantion vastaisten sotien aikana vuosina 1169-90. Bysantti valloitti sen takaisin menettäen sen kuitenkin toiselle Bulgarian valtakunnalle vuonna 1204. Serbit valtasivat kaupungin jälleen 1200-luvun puolivälissä Bulgarian romahtaessa. Serbit hallitsivat kaupunkia seuraavat kaksi vuosisataa ja rakennuttivat useita tärkeitä rakennuksia. Vuonna 1307 kuningas Milutin jälleenrakensi ja laajensi Bysnatin aikaista eli nykyistä Bogorodica Ljeviškan kirkkoa. Stefan Dušan teki Prizrenistä Serbian pääkaupungin. Serbian keskiajalla kaupungissa asui arviolta 2 000-2 5000 asukasta, joka oli tuona aikana suhteellisen paljon. Osmanien valtakunta valloitti kaupungin Đurađ Brankovićin vastaisen sodan aikana vuonna 1455.


title: Prizren

text: Osmanien vallattua kaupungin sinne muutti huomattava joukko turkkilaisia siirtolaisia, mutta muuten kaupunki ei kasvanut juurikaan 1500- ja 1600-lukujen aikana. Paikalliset kääntyivät kuitenkin ajan kuluessa enenevissä määrin islamin uskoon. Vuonna 1530 muslimit muodostivat noin 30 % kaupungin asukkaista ja vuonna 1643 jo 80 %. Vuosina 1606 ja 1614 kaupungissa vierailleet katolilaiset piispat Mario Bizzi ja Pietro Masarechi kuvailivat kaupungin koostuvat 8 600 talosta ja Masarechi mainitsi paikallisten puhuvat albaniaa. Prizren kärsi huomattavia tuhoja itävaltalaiskenraali Piccolominin joukkojen vallatessa sen talvella vuonna 1689-90 suuren Turkin sodan aikana. Itävaltalaisten sittemmin vetäytyessä pohjoiseen heitä seurasi suuri osa Kosovon serbiväestöstä ja sama toistui Itävallan–Turkin sodan aikana vuonna 1737. Vuonna 1843 eyaletien uudistusten yhteydessä Prizrenistä tuli oman alueensa hallinnollinen pääkaupunki Skopjen sijaan ja tämä johti kaupungin kasvuun. Johann Georg von Hahn kuvaili Prizreniä vuonna 1865 "Albanian suurimmaksi kaupungiksi". Vuosina 1878-1881 Prizrenin liiga oli albanialainen liike, joka pyrki turhaan pitämään neljä albanialaista eyaletia koossa ja estämään niiden liitokset Serbiaan ja Kreikkaan.


title: Prizren

text: Serbian armeija valloitti Prizrenin lokakuussa 1912 ensimmäisen Balkanin sodan aikana. Kaupungin muslimiväestöön kohdistettiin julmuuksia, joissa kuoli aikalaislehtitietojen mukaan jopa 12 000 henkilöä. Serbit myös tuhosivat useita Osmanien valtakunnan aikaisia rakennuksia. Kaupungin toipuminen kesti pitkään ja vuonna 1961 kaupungissa oli edelleen vain 28 056 asukasta. Toisen maailmansodan päätyttyä useita kaupungin historiallisia kohteita kuitenkin korjattiin ja jälleenrakennettiin. Vuoden 2004 maaliskuun jälkeen Prizrenissä ei enää ole ollut serbiväestöä. Heidät evakuoitiin kun albaaniväestö kolmen päivän ajan poltti serbien omaisuutta, taloja ja kirkkoja. Tämä oli osa laajempia mellakoita. Rangaistusiskujen aallon käynnisti huhu, jonka mukaan serbit olisivat syypäitä kolme poijan hukkumisesta Ibar-jokeen, Zubin Potokin kunnassa, Pohjois-Kosovossa.


title: Prizren

text: Vuonna 2011 Prizrenissä oli yhteensä 177 781 asukasta. Vuoden 2016 arvion mukaan asukkaita on yhteensä 189 058. Asukkaiden enemmistö oli vuonna 2011 etniseltä taustaltaan albaaneja (145 718). Huomattavia vähemmistöjä olivat bosnialaiset (16 896), turkkilaiset (9 091), romanit (2 899), aškalit (1 350), goranit (655) ja serbit (237). Serbien ja romanien määrä ennen Kosovon sotaa vuonna 1999 oli suurempi.


title: Marjatta Väänänen

text: Helmi Marjatta Väänänen (o.s. Kittilä, s. 9. elokuuta 1923 Jyväskylä) on suomalainen keskustalainen poliitikko. Hän on toiminut kulttuuriministerinä 1972–1975, opetusministerinä 1976–1977, toisena sosiaali- ja terveysministerinä 1982–1983, kansanedustajana 1975–1991 sekä tasavallan presidentin valitsijamiehenä 1978 ja 1982. Hän sai ministerin arvonimen vuonna 1994.


title: Marjatta Väänänen

text: Marjatta Väänänen kirjoitti ylioppilaaksi vuonna 1943 ja valmistui filosofian kandidaatiksi vuonna 1949 ja maisteriksi vuonna 1950. Hän toimi Maaseudun uutiskeskuksen, myöhemmin Keskustapuolueen sanomakeskuksen, kulttuuritoimittajana vuosina 1949–1952, teatteriarvostelijana vuodesta 1949 ja Kotilieden toimittajana vuosina 1963–1970.


title: Marjatta Väänänen

text: 1970-luvulla Väänänen oli kiistelty poliitikko. Toimiessaan Sorsan ensimmäisen hallituksen kulttuuriministerinä hän päätti keväällä 1974 karsia melko reippaalla kädellä tiettyjä kulttuurimäärärahoja, minkä vuoksi 52 lähinnä vasemmistolaista kulttuurijärjestöä jätti presidentti Urho Kekkoselle ja pääministeri Kalevi Sorsalle vetoomuksen "demokratian toteuttamisesta maamme taidehallinnossa ja kulttuuripoliittisissa ratkaisuissa". Väänänen sai kuvaavan liikanimen ”hallituksen ainoa mies”. Vastustajat kutsuivat määrätietoista kulttuuriministeriä ”kulttuurin pahimmaksi jarrumieheksi”.


title: Marjatta Väänänen

text: Väänäsen puoliso oli Maaseudun Tulevaisuuden pitkäaikainen päätoimittaja Jouko Väänänen. Avioliitto kesti vuodesta 1950 vuoteen 1998, hänen miehensä kuolemaan saakka.


title: Winglet

text: Winglet (siipiuloke) on lentokoneen siiven kärjessä oleva (jokseenkin) pystysuora osa, joka parantaa siiven nostovoimaa estämällä ns. vortex- eli kärkipyörteen aiheuttamaa siiven ala- ja yläpuolen paine-eron tasoittumista. Tällä tavoin se myös parantaa lentokoneen polttoainetaloutta ja vähentää jättöilman pyörteisyyttä.


title: Winglet

text: Useat lentokoneet, kuten Boeing 747-400 ja Airbus A340, varustetaan wingleteillä rakennusvaiheessa, ja esimerkiksi Boeingin 737-, 757- ja 767-koneisiin ne voidaan asentaa jälkikäteen. Finnair asensi Boeing 757-koneisiinsa wingletit vuoteen 2007 mennessä.


title: Oscar de la Hoya

text: Oscar de la Hoya (s. 4. helmikuuta 1973 Montebello, Kalifornia, Yhdysvallat) on yhdysvaltalainen uransa lopettanut nyrkkeilijä, olympiavoittaja ja moninkertainen ammattilaisten maailmanmestari.


title: Oscar de la Hoya

text: Vaikka de la Hoya on perinteikkäästä nyrkkeilysuvusta, nuorempana hän harrasti lähinnä rullalautailua ja baseballia. Nyrkkeilyn pariin hän ajautui vasta myöhemmin, kun halusi oppia puolustamaan itseään. Osoittauduttuaan lahjakkaaksi lajissa, hän päätti ottaa harrastuksen tosissaan.


title: Oscar de la Hoya

text: Amatööriuralla de la Hoyan suurin hetki oli vuoden 1992 olympialaiset Barcelonassa, missä hän voitti kevyen sarjan kultamitalin voitettuaan loppuottelussa Saksan Marco Rudolphin, jolle oli hävinnyt vuotta aikaisemmin MM-kisoissa. Hän löi Rudolphin kanveesiin kolmannessa erässä ja tuomari joutui keskeyttämään ottelun. Amatööriurallaan hän saavutti kaikkiaan 223 voittoa, joista 163 tyrmäyksellä, ja viisi tappiota.


title: Oscar de la Hoya

text: De la Hoya ryhtyi ammattilaiseksi pian olympiakultansa jälkeen. Ammattilaisuransa alkuvaiheissa hän oli täysin ylivoimainen ja tyrmäsi vastustajia toisensa perään edeten kahdessa vuodessa MM-otteluun. 5. maaliskuuta 1994 hän kohtasi Los Angelesissa WBO:n ylemmän höyhensarjan maailmanmestaruusottelussa Jimmi Bredahlin. Bredahl kävi kanveesissa 1. ja 2. erässä, ja lopulta kymmenennessä erässä tuomari joutui lääkärin kehotuksesta keskeyttämään ottelun ja de la Hoya julistettiin maailmanmestariksi. Hän puolusti mestaruuttaan pari kuukautta myöhemmin menestyksekkäästi Giorgio Campanellaa vastaan.


title: Oscar de la Hoya

text: 29. heinäkuuta samana vuonna de la Hoya iski Jorge Paezia vastaan avoimesta WBO:n kevyensarjan maailmanmestaruustittelistä ja tyrmäsi tämän heti toisessa erässä. Hän puolusti titteliä Carl Griffithiä, John Avilaa ja John John Molinaa vastaan (joista ainoastaan Molina kesti pystyssä täydet 12 erää), voitti 6. toukokuuta 1995 WBO:n ja IBF:n tunnustamassa maailmanmestaruusottelussa Rafael Ruelasin teknisellä tyrmäyksellä toisessa erässä ja puolusti WBO-titteliään vielä Genaro Hernandezia ja Jesse James Leijaa vastaan ennen siirtymistään painoluokkaa ylemmäs. Välissä de la Hoya tyrmäsi tittelittömässä kamppailussa Darryl Tysonin toisessa erässä ennen kuin kohtasi 7. kesäkuuta 1996 WBC:n ylemmän kevytsarjan maailmanmestaruusottelussa Julio Cesar Chavezin. Ottelu päättyi hänen voittoonsa teknisellä tyrmäyksellä neljännessä erässä.


title: Oscar de la Hoya

text: Ylemmän kevytsarjan titteliään hän puolusti vain Miguel Angel Gonzalezia vastaan, koska heti seuraavassa ottelussaan 12. huhtikuuta 1997 otteli WBC:n välisarjan maailmanmestaruudesta Pernell Whitakeria vastaan. Ottelu kesti täydet 12 erää ja kaikki tuomariäänet olivat de la Hoyan puolella. Titteliä hän puolusti David Kamauta, Hector Camachoa, Wilfredo Riveraa, Patrick Charpentier, Chavezia, Ike Quarteytä ja Oba Carria vastaan kunnes 18. syyskuuta vuonna 1999 hävisi hieman kyseenalaisesti WBC- ja IBF-liittojen tunnustamassa mestaruusottelussa Felix Trinidadille. Heti seuraavassa ottelussaan de la Hoya voitti itselleen IBA:n avoimena olleen mestaruuden seitsemännen erän tyrmäyksellä Derrell Coleya vastaan, mutta seuraavassa ottelussaan WBC- ja IBF-liittojen tittelistä Shane Mosleya vastaan hävisi hajaäänituomiolla.


title: Oscar de la Hoya

text: De la Hoya otteli vielä Arturo Gattia vastaan voitokkaasti kunnes siirtyi jälleen yhtä painoluokkaa ylemmäs. 23. tammikuuta vuonna 2001 hän voitti WBC:n ylemmän välisarjan maailmanmestaruusottelussa Las Vegasissa Javier Castillejon kaikin tuomariäänin. Seuraavassa ottelussaan Fernando Vargasia vastaan hän otti nimiinsä myös WBA:n ja IBA:n ylemmän välisarjan mestaruustittelit. Hän puolusti WBC- ja WBA-mestaruuksiaan Luis Ramon Campasia vastaan seitsemännen erän teknisellä tyrmäyksellä, kunnes menetti kaikki kolme titteliään 13. syyskuuta 2003 kärsittyään jo toisen tappionsa Shane Mosleylle ottelussa jota De la Hoya todellisuudessa tällä kertaa kuitenkin hallitsi selvästi.


title: Oscar de la Hoya

text: Mosleylle kärsityn tappion jälkeen de la Hoya palasi kehään vasta yhdeksän kuukautta myöhemmin, jälleen yhtä painoluokkaa ylempänä. 5. kesäkuuta 2004 hän kohtasi Las Vegasissa WBO:n keskisarjan maailmanmestaruusottelussa Felix Sturmin. Ottelu kesti täydet 12 erää, joiden päätteeksi de la Hoya julistettiin voittajaksi yksimielisesti. 18. syyskuuta samana vuonna hän kohtasi Bernard Hopkinsin ottelussa, jossa panoksena oli WBA:n, WBC:n ja IBF:n mestaruudet. De la Hoya joutui ottelussa Hopkinsin tyrmäämäksi yhdeksännessä erässä.


title: Oscar de la Hoya

text: Hopkinsille kärsityn tappion jälkeen de la Hoya vetäytyi nyrkkeilyn parista parin vuoden ajaksi. Hän palasi kehään 6. toukokuuta 2006 WBC:n ylemmän välisarjan maailmanmestaruusotteluun. Ottelussa hän voitti Ricardo Mayorgan teknisellä tyrmäyksellä kuudennessa erässä. Seuraavan kerran de la Hoya puolusti titteliään 5. toukokuuta 2007 Floyd Mayweather Jr.:a vastaan ja hävisi ottelun tuomariäänin 2–1.


title: Oscar de la Hoya

text: De la Hoya jatkoi uraansa vuoden 2008 toukokuussa, jolloin hän kukisti Steve Forbesin tuomariäänin 12 erän jälkeen ylivoimaisesti. Alun perin Hoyan piti kohdata Floyd Mayweather jr, mutta tämän ilmoitettua lopettavansa uran, de la Hoya joutui etsimään uuden vastustajan. Vastustajaksi nimettiin Manny Pacquiao. De la Hoyan kulmaus luovutti kamppailun kahdeksannen erän jälkeen Pacquiaon voitettua jokaisen siihen asti käydyn erän. Ennen Pacquiao-kamppailua de la Hoyaa avusti Angelo Dundee.


title: Oscar de la Hoya

text: Huhtikuussa 2009 de la Hoya ilmoitti lopettavansa nyrkkeilyn.


title: Vedestä nousee kasvi

text: Vedestä nousee kasvi on vuonna 1978 julkaistu Kari Peitsamon ja Ankkulin toinen albumi. Ankkuli soittaa vain neljällä kappaleella, loput ovat Peitsamon yksin esittämiä.


title: Đakovica

text: Đakovica () on kaupunki Kosovossa. Se sijaitsee 360 metrin korkeudessa strategisessa paikassa Albanian rajan ja Kosovon ydinalueiden välillä. Se sijaitsee neljän suuren valtatien risteyksessä: tiet vievät Preciin, Prizreniin, Pristinaan ja Albanian rajanylityspaikalle Qafe Morineen. Vuonna 2011 Dakovican alueella arvioitiin olevan 150 000 asukasta, joista kaupungissa 94 556.


title: Đakovica

text: Đakovican vanha kaupunki kasvoi 1400-luvulla Hadumin moskeijan ympärille, ja on Unescon maailmanperintökohde. Se vaurioitui 1999 sodassa, mutta on rekonstruoitu entiseen asuunsa.


title: Đakovica

text:
Dakovica on yksi pahimmin Kosovon sodassa vaurioituneista kaupungeista. Vuonna 2004 levottomuudet leimahtivat alueella uudelleen ja kirkkoja vandalisoitiin. KFOR:in rauhanturvaajat ja monet kansainväliset järjestöt toimivat alueella.
Đakovica oli Kosovon tärkeimpiä teollisuuskeskuksia vuoteen 1998 asti. Teollisuuden parissa työskentelevien ihmisten määrä on kuitenkin vähentynyt 275 000:sta noin 7 000:een. Uudet yritykset ovat pieniä tai keskisuuria tekstiili-, metalli- ja kuljetusalan yrityksiä.


title: Sihanoukville

text: Sihanoukville (Kampong Som tai Kampong Saom) on satamakaupunki Kambodžassa, Siaminlahden rannalla. Kuningas Norodom Sihanoukin mukaan nimetty kaupunki on Kambodžan ainoa syväsatama. Kaupungin laajat hiekkarannat ovat tehneet siitä suositun matkailukohteen. Vuoden 2008 tilaston mukaan kaupungissa on 199 902 asukasta.


title: Sihanoukville

text: Kaupungin Sihanoukvillen kansainvälinen lentokenttä avattiin 2004. Lentokenttä sijaitsee 18 kilometrin päässä Sihanoukvillen keskustasta.


title: Sihanoukville

text: Kaupungilla on värikäs historia entisenä ja uutena matkailukohteena.


title: Sihanoukville

text: Sihanoukvillen lähtettyvillä sijaitsee 1993 perustettu luonnonsuojelualue Bokor Park. Bokorvuoristossa noin tuhannen metrin korkeudella on tuhottu ranskalaisten huvila-alue (Hill Station) 1920-luvulta. Raunioituneesta alueesta on muodostunut matkailijoiden vaelluskohde, jonne on valmistumassa uusi hotelli 2007.


title: Out of the Silent Planet (kappale)

text: Out of the Silent Planet on Iron Maidenin toinen single "Brave New World" -albumilta. Single julkaistiin 23. lokakuuta 2000. Single sisältää kaksi livekappaletta Ed Hunter -kiertueelta ja musiikkivideon.


title: Out of the Silent Planet (kappale)

text: Single sijoittui Suomen virallisella listalla parhaimmillaan sijalle 13 ja Yhdistyneissä kuningaskunnissa sen listasijoitus oli 20.


title: Schilksee

text: Schilksee on Schleswig-Holsteinissa, Pohjois-Saksassa sijaitseva järvi. Järvi tunnetaan mm. siitä, että se oli vuoden 1972 olympialaisten purjehduspaikkana. Kielistä Schilkseelle on vajaan neljännestunnin ajomatka.


title: Ängelholm-Helsingborgin lentoasema

text: Ängelholm-Helsingborgin lentoasema sijaitsee Ruotsissa, noin 34 kilometrin päässä Helsingborgista ja seitsemän kilometrin päässä Ängelholmista.


title: Ängelholm-Helsingborgin lentoasema

text: Ängeleholm-Helsingborgin lentoasema on matkustajamäärissä mitattuna Etelä-Ruotsin (Götanmaa) kolmanneksi suurin ja Ruotsin 10. suurin lentoasema. Vuonna 2005 lentoaseman kautta kulki yhteensä noin 370 000 matkustajaa.


title: Ängelholm-Helsingborgin lentoasema

text: Vuonna 2010:


title: Bolesław I Urhea

text: Bolesław I Urhea ("Boleslaus", puolaksi Bolesław I Chrobry; 967 – 17. kesäkuuta 1025). Hän oli Puolan herttuana vuodesta 992 vuoteen 1000, jonka jälkeen hän sai Puolan kuninkaan arvonimen. Lisäksi hän oli lyhyen aikaa vuosina 1003–1004 Böömin herttua. Bolesław joutui välirikkoon Saksan keisarin kanssa ja kävi kolmeen otteeseen sotaa tätä vastaan.


title: Bolesław I Urhea

text: Bolesławin isä oli Puolan herttua Mieszko I ja äiti Böömin Herttuan Boleslauksen ja Biagotan tytär Dubrawka. Bolesławin isä oli yhdistänyt Oder- ja Burgjoen välisellä alueella asuneet slaaviheimot yhteen Puolan herttuakunnaksi. Mieszkos I:n kuoltua 992 Bolesław nousi isänsä jälkeen Puolan herttuaksi.


title: Bolesław I Urhea

text: Jo ennen nousuaan herttuaksi oli Bolesław mukana valtapolitiikassa avioliittojensa avulla. Ensimmäiseksi aviopuolisoksi pojalleen Mieszko I hankki Meissenin maakreivin Rikgagin tyttären. Avioliiton tarkoituksena oli laajentaa Puolaa Meisseniin, mutta Böömin Boleslaus II ei pitänyt Puolan intressien laajenemisesta Meisseniin. Tällöin Boleslaus II pyysi tukea Baijerin herttualta Henrik II Toraisalta. Bolesław purki avioliittonsa liittoutuakseen uuden avioliiton avulla Unkarin kanssa, mutta Unkarista ei ollut paljonkaan apua Böömiä vastaan, joten tämäkin avioliitto päättyi nopeasti vuonna 987. Seuraavaksi Bolesław avioitui sorbiaatelistoon kuuluneen Dobromirin tyttären Emnildan kanssa. Avioliiton avulla Ostmarkin elbenslaavit tulivat tiiviimmin Puolan yhteyteen.


title: Bolesław I Urhea

text: Heti isänsä Mieszko I:n kuoleman jälkeen Bolesław karkotti äitipuolensa Odan ja tämän alaikäiset lapset entiseen kotimaahansa Saksiin. Bolesław tahtoi näin turvata oman vallanperimyksensä. Heti noustuaan herttuaksi alkoi Bolesław laajentaa valtakuntaansa taistelemalla pakanallisia luitzeneita vastaan, kuten hänen isänsä oli tehnyt yhdessä Pyhän saksalais-roomalaisen keisarin Otto III:n kanssa. Näin Bolesław lisäsi vaikutusvaltaansa Elbenslaavien keskuudessa Böömin vaikutusvallan laskiessa. Apuna oli Meissenin maakreivi Ekkehard, joka oli hänen äitinsä Dubrawkan poika tämän edellisestä avioliitostaan.


title: Bolesław I Urhea

text: Bolesław oli aktiivinen myös kirkollisissa asioissa. Hän siirsi vuonna 997 murhatun lähetyspiispa Adalbert Prahalaisen maalliset jäännökset Gneseen, jonne hän suunnitteli myös piispanistuimen perustamista. Vuonna 1000 keisari Otto III teki pyhinvaellusmatkan Gneseen. Puolalaiset historioitsijat pitävät keisarin käynnin tarkoituksena sitä, että hän olisi nostanut Bolesławin kuninkaaksi. Bolesławin kruunajaiset on kuitenkin järjestetty vuonna 1025. Keisarin vierailu joka tapauksessa nosti puolalaisen ruhtinaan arvoa. Hän pystyi esimerkiksi nimittämään piispoja virkaansa kuninkaiden tavoin.


title: Bolesław I Urhea

text: Keisari Otto III:n kuoltua 1002 Meissenin maakreivi Ekkehard havitteli Saksan kuninkaan kruunua, mutta tuli murhatuksi. Sukulaisuuteen vedoten Bolesław yritti liittää Meissenin valtapiiriinsä raja-alueena.


title: Bolesław I Urhea

text: Kesäkuussa 1002 Bolesław tapasi Saksan uuden kuninkaan Henrik II:n Merseburgissa, ja he neuvottelivat Meissenin tulevaisuudesta. Neuvottelupaikan läheisyydessä puolalaiset joutuivat aseellisen hyökkäyksen kohteeksi. Kahakan syytä ei tiedetä, mutta Bolesław syytti siitä keisari Henrik II:ta. Hallitsijoitten väliset suhteet olivat nyt kuitenkin lopullisesti tulehtuneet.


title: Bolesław I Urhea

text: Muutaman viikon kuluttua Meissenin Ekkehardin poika, kreivi Hermann avioitui Bolesławin tyttären Reglindisin kanssa. Vähän tämän jälkeen yritti Bolesław saada Böömin vallantavoittelijan Vladivojin liittymään keisarin vastaiseen liittoutumaan, mutta turhaan. Maaliskuussa 1003 Bolesław otti itse vallan käsiinsä Böömissä. Nyt Bolesławin valtakunta alkoi olla keisari Henrik II Pyhän mielestä vaarallisen laaja, koska se ulottui Böömistä Meissenin kautta Itämerelle ja vieläpä Tanskan katsottiin kuuluvan Bolesławin valtapiiriin avioliiton kautta. Bolesławin äidin Dubrawkan sisar Świętosława oli avioitunut Tanskan kuninkaan Sven Kaksiparran kanssa, joka tunnettiin keisari Henrik II Pyhän vastustajana.


title: Bolesław I Urhea

text: Henrik II yritti ratkaista Böömin ongelman tarjoamalla sitä läänitykseksi Boleslaukselle niin, että Bolesław tunnustaisi keisarin alueen ylimmäksi hallitsijaksi, mutta Bolesław ei tähän suostunut.


title: Bolesław I Urhea

text: Tämän seurauksena Henrik II liittoutui pakanallisen lutitseenien kanssa ja aloitti sodan Bolesławia vastaan. Kamppailu keskittyi Böömiin, Prahan seudulle, jossa Bolesław ei juuri saanut aatelisilta eikä prahalaisilta kannatusta. Henrik sai puolelleen Böömin laillisen vallanperijän Jaromirin. Sota eteni vuonna 1005 Puolan alueelle. Molemmat osapuolet olivat samanvahvuisia, joten sodankäynnissä ei suuria voittoja tullut kummallekaan osapuolelle, joten vuonna 1005 saatiin aikaan rauha. Keisari Henrik II irtisanoi rauhansopimuksen vuonna 1007, jonka seurauksena Bolesław hyökkäsi Magdeburgiin ja tuhosi sen pahasti. Henrik II vastasi tähän tekemällä sotaretken Puolaa vastaan vuonna 1010 ilman sen kummempaa menestystä. Merseburgissa solmittiin 1013 rauha. Siinä Bolesław vastaanotti valtakunnan läänityksenä keisarilta Lausitzin ja Milzenerlandin. Tämän lisäksi hänen poikansa Mieszko II, hänen seuraajansa Puolan kuninkaana, avioitui keisari Otto III:n sisarentyttären Lothringenin Richezan kanssa. Henrik II ja sopivat myös keskinäisestä sotilasavusta.


title: Bolesław I Urhea

text: Vielä samana vuonna 1010 Henrik II lähetti sotajoukon Bolesławin avuksi tämän lähtiessä sotaretkelle Kiovaa vastaan. Retki oli kuitenkin sotilaallisesti tulokseton. Henrik II olisi nyt puolestaan tarvinnut tukea Italian-sotaretkelleen, mutta Bolesław ei lähettänyt keisarin avuksi sotilaitaan, mikä kiristi hallitsijoitten välejä suuresti. Henrik II:n onnistui saada vangikseen Bolesławin poika, vallanperijä Mieszko II. Välittäjien avulla tämä pääsi vapaaksi.


title: Bolesław I Urhea

text: Hallitsijoiden välinen kädenvääntö jatkui vuonna 1015, jolloin Bolesław lähti jälleen Kiovaan tukemaan vävynsä Svjatopolk I:n valtapyrkimyksiä. Hän piti Kiovaa hallussaan vuonna 1018, jolloin hänen kerrotaan merkinneen maastoon, että valtioiden raja kulkisi Dnepr- ja Saalejokia pitkin. Henrik II puolestaan tuli mukaan tukemalla Jaroslav Viisasta. Kesällä 1017 Henrik II lähti joukkoineen Puolaan piirittämään Sleesiassa sijainnutta Nimptschin linnaa. Kiovan Jaroslav Viisas hyökkäsi Puolaan idästä ja kukisti puolalaiset. Kruununperillinen Mieszko joutui pakenemaan Böömiin. Rauha solmittiin 1018 Bautzenissa. Rauhansopimuksen sisältö on kuitenkin jäänyt hämärän peittoon. Bolesław teki myöhemmin uuden, menestyksekkään sotaretken Kiovaan.


title: Bolesław I Urhea

text: Keisari Henrik II:n kuoltua 1024 paavin lähettiläs saapui Gnieznoon kruunaamaan Bolesławin vuonna 1025 Puolan kuninkaaksi. Tämä oli saavuttanut Itä-Euroopan mahtavimman hallitsijan aseman.


title: Bolesław I Urhea

text: Boleslaus levitti innokkaasti kristinuskoa puolalaisten keskuuteen. Taitavana kirkkopoliitikkona hän sai Puolan kirkon irrotetuksi Magdeburgin arkkipiispan alaisuudesta. Sata vuotta myöhemmin vuonna 1130 Magdeburgin arkkipiispa Norbert von Xanten yritti saada Puolan kirkkoa alaisuuteensa, mutta turhaan. Boleslaus loi Puolasta suurvallan. Tosin hänen poikansa Mieszko II menetti pian tämän mahtiaseman.


title: Dubrawka

text: Dubrawka syntyi Böömin herttuan Boleslavin ja Biogatan tyttärenä noin vuonna 925. Hän kuoli vuonna 977. Dubrawka avioitui Meißenin maakreivin Günther von Merseburgin kanssa ja sai hänen kanssaan pojan, Ekkehardin, josta tuli myöhemmin Thüringenin herttua. Puolisonsa kuoleman jälkeen Dubrawka avioitui Puolan ruhtinaan Mieszko I:n kanssa. Ennen häitä Mieszkon oli kuitenkin otettava vastaan kristillinen kaste ja jätettävä vanha pakanallinen uskontonsa käännyttyään kristinuskoon. Tällä avioliitolla yhdistettiin slaavien Böömin ja Puolan herttuakunnat yhdeksi poliittiseksi kokonaisuudeksi. Dubrawkan ja Mieszkon avioliitosta syntyi Puolan ensimmäinen kuningas Bolesław I Rohkea, ja tytär Świętosławan kerrotaan pohjoismaisen saagan mukaan avioituneen Tanskan kuninkaan Sven Kaksiparrankanssa. Oletettavasti Böömin herttua Vladivoj oli myös heidän poikansa.


title: Pentti Irjala

text: Pentti Irjala () oli suomalainen näyttelijä.


title: Pentti Irjala

text: Irjala syntyi Kemissä 1911 sahatyönjohtaja Feodor Irjalan perheeseen.


title: Pentti Irjala

text: Irjalan näyttelijänura alkoi 1930-luvulla iltanäyttelijänä Kemin teatterissa, ja sotien jälkeen Irjala toimi järjestäjä-näyttelijänä aluksi Oulussa, Joensuun kaupunginteatterissa 1946–1948, Kuopiossa 1948–1952 ja Intimiteatterissa 1952–1959. Vuonna 1959 Irjala kiinnitettiin Suomen Kansallisteatteriin, jossa hän näytteli useita merkittäviä rooleja eläkkeelle jäämiseensä vuoteen 1978 asti. Oulun aikoina Irjala avioitui näyttelijä Pia Hattaran kanssa, ja avioliitto kesti aina Irjalan kuolemaan saakka.


title: Pentti Irjala

text: Irjala nähtiin peräti yli vuosina 1949–1979. Pelkästään 1950-luvulla hänellä oli lähes 90 elokuvatehtävää, enimmäkseen komedioissa, mutta myös monissa draamaelokuvissa. Muuntautumiskykyinen näyttelijä nähtiin niin vanhojen ukkojen, poliisien, alkoholistien, konnien, johtajien sekä armeijan henkilökunnan edustajien rooleissa.


title: Pentti Irjala

text: Irjalan vaimon Pia Hattaran mukaan


title: Pentti Irjala

text: Roolit olivat useimmiten melko pieniä (joskus jopa avustajantehtäviin verrattavia), mutta sitäkin muistettavampia.


title: Pentti Irjala

text: Irjalan tunnetuimpia elokuvarooleja olivat muiden muassa Vekkulan ”paapa” komediassa "Hilmanpäivät" (1954), inhimillinen jääkärikapteeni Kaarna Edvin Laineen "Tuntemattomassa sotilaassa" (1955), vossikkakuski Aleksanterin osa draamassa "1918" (1957) sekä toimittaja Kärjen rooli alkoholistikuvauksessa "Mies tältä tähdeltä" (1958). Irjala kuului myös Pekka Puupää -elokuvien, Aarne Tarkaksen, Matti Kassilan ja Edvin Laineen elokuvien vakionäyttelijöihin, ja 1960- ja 1970-luvuilla Irjala nähtiin myös muutamissa Spede Pasasen elokuvissa. Irjala teki vielä vuonna 1970 koskettavan roolityön elämänmyönteisenä Preeti Leppäsenä Edvin Laineen elokuvassa "Akseli ja Elina". Irjalan viimeinen elokuva oli vuonna 1979 valmistunut "Natalia", jossa viettivät valkokankaan jäähyväisiä myös veteraaninäyttelijät Saara Ranin ja Uljas Kandolin.


title: Pentti Irjala

text: Irjala toimi myös vierailevana näyttelijänä Radioteatterin ja Televisioteatterin tuotannoissa sekä lukuisissa järjestelytehtävissä. Irjala palkittiin Pro Finlandia -mitalilla vuonna 1972. Hän kuoli kymmenen vuotta myöhemmin ikäisenä vuonna 1982.


title: Air Europa

text: Air Europa Líneas Aéreas, S.A. on espanjalainen vuonna 1986 perustettu lentoyhtiö, joka toimi nimellä Air España vuoteen 1991 asti. Yhtiön kotikenttä on Barajasin lentoasema Madridissa ja sen pääkonttori sijaitsee Palma de Mallorcalla. Air Europa on SkyTeam-allianssin jäsen. Yhtiö on Espanjan toiseksi suurin lentoyhtiö kuljettaen 9 miljoonaa matkustajaa vuonna 2016.


title: Air Europa

text: Air Europa on lentänyt ja lentää 2016–2018 lentoja myös Suomesta: Finnairin lentoja väliaikaisesti Helsingistä Phuketiin sekä Easyloman lentoja Oulusta Espanjan Costa del Sol / Málagan kentälle.


title: Air Europa

text: Tammikuussa 2018 Air Europan laivasto koostuu seuraavista lentokoneista.


title: Etteplan

text: Etteplan Oyj on suomalainen teollisuuden laite- ja laitossuunnitteluun, sulautettuihin järjestelmiin ja IoT:n ratkaisuihin sekä teknisen dokumentoinnin palveluihin erikoistunut asiantuntijayritys. Etteplanin asiakkaat toimivat valmistavan teollisuuden aloilla. Yhtiö toimii Suomen lisäksi Ruotsissa, Alankomaissa, Saksassa, Puolassa ja Kiinassa.


title: Etteplan

text: Etteplan on perustettu vuonna 1983. Yhtiön taustalta löytyvät neljä pientä suunnittelutoimistoa: "Prosessikone Oy" Kaarinasta, "Laitesuunnittelu Oy" Porista, "Prosenssi Oy" Oulusta ja "Esko Poltto Oy" Helsingistä, jotka perustivat Etteplanin yhteisyritykseksi laitehankintojen keskittämiseksi. Taustalla oli tuolloin uusien CAD-suunnittelujärjestelmien kalleus. Vuonna 1988 Etteplan osti perustajayhtiöt Esko Poltto Oy:tä lukuun ottamatta. Etteplan-nimi tulee perustajien etunimistä: Esko Poltto, Tero Elomaa, Tapani Mönkkönen ja Ensio Juotasniemi.


title: Etteplan

text: Etteplanin osakkeiden noteeraus Helsingin pörssin NM-listalla alkoi 28. huhtikuuta 2000. Helsingin pörssin päälistalle yhtiö siirtyi 24. toukokuuta 2005, missä se oli listattuna tunnuksella ETT1V. Etteplan-konserni kasvoi vuosina 2000–2005 voimakkaasti yritysostojen kautta.


title: Etteplan

text: Vuonna 2007 Etteplan sai Tasavallan presidentin kansainvälistymispalkinnon.


title: Etteplan

text: Vuonna 2010 Etteplan uudisti yhtiörakennettaan Suomessa: liiketoiminta keskitettiin Suomessa Etteplan Design Centeriin, kun taas konsernihallinnon yksiköiden toiminta jatkui emoyhtiö Etteplan Oyj:ssä. Etteplanin pääkonttori siirtyi Hollolasta Vantaalle vuonna 2014, mutta Hollolassa säilyi yhä konsernin hallinto- ja taloushallinto.


title: Etteplan

text: Vuosina 2015–2017 Etteplan on tehnyt useita merkittäviä ulkoistuksia ja yritysostoja. Yritysostoista merkittävimpiä olivat hollantilaisen Tedopresin osto 2012 sekä suomalaisten SAV Oy:n ja Espotel Oy:n hankinnat vuosina 2015 ja 2016. Toukokuussa 2018 Etteplan ilmoitti ostavansa Eatech Oy:n.


title: Janne Lahti

text: Janne Petteri Lahti (s. 20. heinäkuuta 1982 Riihimäki) on suomalainen jääkiekkoilija ja maailmanmestari, joka pelaa SM-liigajoukkue Hämeenlinnan Pallokerhossa. Hän on pelipaikaltaan oikea laitahyökkääjä.


title: Janne Lahti

text: Lahti on Riihimäen Kiekko-Nikkareiden kasvatti. Hän siirtyi juniorina sittemmin Hämeenlinnan Pallokerhoon, jonka kanssa Lahti teki kolmivuotisen SM-liigasopimuksen elokuussa 2001. Kausi 2001–2002 oli hänen tulokaskautensa SM-liigassa ja toi Lahdelle 36 runkosarja- ja neljässä playoff-ottelussa yhden maalin. Hän teki liigauransa avausmaaliksi jääneen osumansa 8. tammikuuta 2002 vieraissa Rauman Lukkoa vastaan. Lahti voitti kauden päätteeksi SM-pronssia. Hän pelasi ison osan kaudestaan vielä myös HPK:n A-nuorissa, joiden paras maalintekijä ja toiseksi paras pistemies Lahti oli tehoilla 22+11=33. Hän sijoittui A-nuorten SM-liigan maalipörssissä kuudenneksi.


title: Janne Lahti

text: Kaudella 2002–2003 Lahti pelasi HPK:n liigajoukkueessa 17 runkosarja- ja yhden playoff-ottelun tehden yhden maalin. Hän voitti keväällä 2003 SM-pronssia, mutta pelasi suurimman osan kaudestaan A-nuorissa. Lahti kuului siellä sarjapaikkansa säilyttäneen HPK:n sankareihin voitettuaan kevään 2003 karsintasarjan piste- ja maalipörssin tehoilla 19+11=30. Hän vakiinnutti paikkansa HPK:n SM-liigajoukkueessa kaudella 2003–2004, jolloin Lahti teki 43 runkosarjaottelussa tehot 14+6=20. Monet luulivat hänen jääneen "ikuiseksi lupaukseksi", mutta lopulta Lahti otti paikan "Kerhon" ykkösketjun laidalta. Hän oli joukkueen toiseksi paras maalintekijä Tony Virran jälkeen. Huhtikuussa 2004 Lahti teki jatkosopimuksen HPK:n kanssa.


title: Janne Lahti

text: Lupaavan edelliskauden jälkeen Lahti ei vastannut häneen kohdistuneita odotuksia kaudella 2004–2005, joka toi 15 pistettä. Lahti kävi kauden aikana myös neljän ottelun mittaisella lainalla Mestis-joukkue Järvenpään Haukoissa. Kausi 2005–2006 toi hänelle runkosarjassa 22 pistettä, mutta kevään 2006 pudotuspeleissä Lahti kuului HPK:n parhaimmistoon ja teki yhdeksän pistettä. Hän oli viidellä osumallaan joukkueen paras maalintekijä Jyrki Louhen ja Jukka-Pekka Laamasen kanssa. Lahti voitti kauden päätteeksi Suomenmestaruuden. Hän teki vuoden mittaisen jatkosopimuksen huhtikuussa 2006.


title: Janne Lahti

text: Kaudella 2006–2007 Lahti teki lopullisen läpimurtonsa SM-liigan eliittiin. Hän teki 56 runkosarjaottelussa 20 maalia, joilla Lahti voitti HPK:n sisäisen maalipörssin. Kevään 2007 pudotuspeleissä hän oli tehoilla 8+1=9 joukkueen paras pistemies sekä koko SM-liigan paras maalintekijä. Lahti voitti kauden päätteeksi SM-pronssia. Huhtikuussa 2007 hän teki kaksivuotisen sopimuksen Jokereiden kanssa, mutta Lahti teki jo toukokuun lopulla vapaana agenttina yksivuotisen sopimuksen NHL-joukkue Montréal Canadiensin kanssa.


title: Janne Lahti

text: Lahti pelasi koko kauden 2007–2008 Canadiensin farmijoukkue Hamilton Bulldogsissa, AHL:ssa. Hän pelasi kuitenkin varsin heikon kauden siellä, eikä päässyt debytoimaan NHL:ssä. Lahti on myöhemmin maininnut pelanneensa kauden jalka kipeänä. Hän palasi Jokereihin kaksivuotisella sopimuksella kaudeksi 2008–2009. Lahden kausi jäi 41 runkosarjaottelun mittaiseksi lokakuussa 2008 tulleen nilkkavamman takia ja se toi hänelle 17 pistettä. Kaudella 2009–2010 Lahden pistetili kasvoi 25:een ja hän oli 15 osumallan Jokereiden kolmanneksi paras maalintekijä Jukka Hentusen ja Esa Pirneksen jälkeen. Toukokuussa 2010 Lahti teki vuoden mittaisen jatkosopimuksen joukkueen kanssa.


title: Janne Lahti

text: Kausi 2010–2011 oli Teemu Pulkkisen ja Antti Kerälän rinnalla pelanneelle Lahdelle henkilökohtainen menestys, sillä hän voitti 37 osumallaan koko SM-liigan runkosarjan maalipörssin ja palkittiin kauden päätteeksi Aarno Honkavaara -palkinnolla sekä valittiin myös tähdistökentälliseen. Pistepörssissä Lahti sijoittui 59 pisteellään kolmanneksi Lukon Perttu Lindgrenin ja HIFK:n Ville Peltosen jälkeen. Kevään 2011 pudotuspeleissä hän oli tehoilla 5+2=7 Jokereiden paras pistemies ja maalintekijä. Lahti valittiin myös tammikuun 2011 parhaaksi pelaajaksi. Hän teki kaksivuotisen jatkosopimuksen Jokereiden kanssa joulukuussa 2010. Maaliskuussa 2011 Ilta-Sanomien urheilutoimittaja Petteri Linnavalli arvioi Janne Lahden SM-liigan runkosarjan toiseksi parhaaksi pelaajaksi HIFK:n Ville Peltosen jälkeen.


title: Janne Lahti

text: Lahden runkosarja jäi kaudella 2011–2012 vain 43 ottelun mittaiseksi loukkaantumisten takia ja hänen otteensa olivat edelliskauteen nähden ailahtelevampia, mutta Lahti oli kuitenkin 18 osumallaan Jokereiden paras maalintekijä. Hän myös jakoi joukkueen sisäisen maalipörssin voiton neljällä osumallaan kevään 2012 pudotuspeleissä Nichlas Hardtin ja Ilari Filppulan kanssa. Lahti voitti kauden päätteeksi SM-pronssia. Hän kuitenkin jätti Jokerit kauden jälkeen ja teki kaudeksi 2012–2013 vuoden mittaisen sopimuksen KHL-joukkue Barys Astanan kanssa. Lahden sopimuksesta nousi kuitenkin kiista, sillä hän allekirjoitti sopimuksen joukkueen jo väistyneen seurajohdon kanssa, eikä Barysin uusi seurajohto tunnustanut Lahden sopimusta. Erilaisten sopimusepäselvyyksien jälkeen hän teki uuden sopimuksen toisen KHL-joukkueen, Ak Bars Kazanin kanssa elokuussa 2012. Marraskuussa Lahden KHL-seura vaihtui Kazanista Amur Habarovskiin.


title: Janne Lahti

text: Kaudeksi 2013–2014 Lahti palasi vuoden mittaisella sopimuksella Jokereihin. Hän kuului kuitenkin odotuksiinsa nähden joukkueen suurimpiin pettymyksiin, mikä näkyi heikentyneessä itseluottamuksessa ja maalipaikkojen tuhlailussa. Lahti oli kuitenkin 13 osumallaan Jokereiden toiseksi paras maalintekijä Nichlas Hardtin jälkeen. Kaudeksi 2014–2015 hän siirtyi kaksivuotisella sopimuksella Rauman Lukkoon. Lahden kauteen mahtuu myös noin kahden kuukauden mittainen loukkaantuminen, joka alkoi lokakuussa 2014. Hän kärsi alaraajavammasta myös kaudella 2015–2016, jolloin Lahti joutui noin kahden kuukauden ajaksi sivuun syyskuun 2015 lopulla. Hän oli koko Mestarien liigan paras syöttäjä ja jakoi Lukon sisäisen pistepörssin voiton Toni Koiviston kanssa tehoilla 3+10=13.


title: Janne Lahti

text: Lahti palasi kaudeksi 2016–2017 vuoden mittaisella sopimuksella HPK:hon. Hän jakoi tehoilla 11+16=27 joukkueen sisäisen maalipörssin kolmannen sijan Teemu Turusen ja Juho Keräsen kanssa sekä sijoittui sisäisessä pistepörssissä neljänneksi. Helmikuussa 2017 Lahti teki HPK:n kanssa kaksivuotisen jatkosopimuksen. Kaudeksi 2017–2018 hänet nimettiin HPK:n varakapteeniksi. Lahti edusti joukkuetta kauden aikana myös Spengler Cupissa.


title: Janne Lahti

text: Lahti edusti Suomea MM-kilpailuissa vuonna 2011. Hän pelasi turnauksessa viisi ensimmäistä ottelua, kunnes Lahti teki nelosketjussa tilaa Jani Lajuselle, sillä hän ei sopeutunut rooliinsa. Lahti voitti kuitenkin maailmanmestaruuden. Hän teki A-maajoukkuedebyyttinsä Euro Hockey Tour -tasolla Karjala-turnauksessa 9. marraskuuta 2006 Venäjää vastaan. Lahti nimettiin Suomen joukkueeseen loukkaantuneen Timo Pärssisen tilalle. Yhteensä hän on pelannut 21 A-maaottelua tehopistein 3+6=9.


title: Janne Lahti

text: Lahden pikkuveljet Joona ja Teemu sekä serkku Tomi Nikkinen pelaavat Riihimäen Nikkareiden III-divisioonajoukkueessa ja HYRI:n A-nuorissa. Veljesten serkku ja Tomin isoveli Ismo Nikkinen pelaa Mestis-joukkue Lempäälän Kisassa.


title: Janne Lahti

text: Lahti on ottanut kitaratunteja muusikko Rane Raitsikalta. Hän on sittemmin esiintynyt myös Raitsikan rap-yhtye Atomirotan keikoilla ja soittaa myös yhdessä kappaleessa yhtyeen vuonna 2014 julkaistulla "I"-albumilla.


title: Wright

text: Wright on muun muassa seuraavien henkilöiden sukunimi:Von Wright on suomalainen aatelissuku, jonka tunnettuja jäseniä ovat:


title: Juha-Pekka Loikas

text: Juha-Pekka Loikas (s. 7. maaliskuuta 1980 Hyvinkää) on suomalainen jääkiekkoilija, joka pelaa Norjassa Stavanger Oilersin riveissä.


title: Juha-Pekka Loikas

text:
Loikas on Hyvinkään Ahmojen kasvatti ja pelannut myös Hyvinkään Ahmoissa Mestistä, on myös voittanut A-junioreiden SM-kultaa Jokereissa. HPK:hon hän siirtyi kaudella 2003–2004. Loikas tunnetaan HPK:sta parhaiten hyvänä kahden suunnan pelaajana, sillä "Juhis" pelaa sekä hyökkäys- että puolustussuuntaan tunnollisesti.Voitti Suomen mestaruuden HPK:n paidassa keväällä 2006.
Norjan mestaruus (Stavanger Oilers) keväällä 2010 ja 2013


title: Tve5

text: Tve5 on VR:n käyttämä, kumipyörillä varustettu pienveturi. Veturi kykenee siirtymään raiteelta toiselle poikittaissuuntaisten kumipyöriensä avulla. Tämän rakenteen johdosta veturia kutsutaan joskus lempinimellä ""Hourimo"".


title: Tve5

text: 1970-luvun puolivälissä Valtionrautatiet tilasi Insinööritoimisto Saalastilta kymmenen pientä vaihtoveturia. Ne olivat valmistajan mallia "Nalle" ja saivat numerot 601–610. Kaksi ensimmäistä veturia valmistuivat koeajoihin keväällä 1978, ja loput veturit toimitettiin vuoden 1979 aikana. Veturit valmistettiin Saalastin tehtaalla Kirkkonummella.


title: Tve5

text: Tve5 muistuttaa ulkoisesti tavallista pienveturia, ja tällainen se onkin perusrakenteeltaan. Ohjaamo on veturin takaosassa, ja sen edessä on konesuoja. Sisäänkäynti ohjaamoon tapahtuu konesuojan viereisiltä käyntisilloilta. Poikkeuksellisen tästä veturista tekee se, että siinä on neljä pituusakseliin nähden poikittain asennettua kumirenkain varustettua pyörää, jotka saavat käyttövoimansa kahdesta hydraulimoottorista. Niiden avulla veturi pystyy siirtymään raiteelta toiselle sivuttaissuunnassa. Kumipyörien akseliväli on valittu niin, että kaikkien pyörien ollessa kiskojen ulkopuolella veturi alas laskettaessa asettuu automaattisesti kiskoille.


title: Tve5

text: Tve5:n voimanlähteenä on 6-sylinterinen Scania D11-dieselmoottori. Voimansiirto tapahtuu hydrodynaamisesti. Veturin ajosuuntaa on mahdollista vaihtaa kesken ajon pysähtymättä. Tve5:n huippunopeus on 20 kilometriä tunnissa.


title: Tve5

text: Vaikka veturi vaikuttaa kumipyöriensä ansiosta kätevältä käytettäväksi ahtailla varikoilla ja ratapihoilla, on kumipyörien käyttö kuitenkin jäänyt olemattomaksi. Nykyään vetureiden käyttö on kokonaisuudessaan varsin vähäistä. Niitä käytetään pääasiassa kevyeen vaunujen ja vetureiden siirtelytyöhön ratapiha-alueella.


title: Tve5

text: Tve5 603 on romutettu 2005, joten VR:llä on tällä hetkellä kuusi kappaletta. Tve5-vetureita sijoiteltuna ympäri Suomea:


title: Jahja Ling

text: Jahja Ling on Indonesiassa syntynyt kiinalaistaustainen kapellimestari, jolla on nykyään Yhdysvaltain kansalaisuus.


title: Jahja Ling

text: Jahja Ling syntyi Jakartassa, Indonesiassa, ja opiskeli Jakartassa, Juilliard Schoolissa ja Yale School of Musicissa. Hän aloitti pianonsoiton 4-vuotiaana. Vuonna 1977 hän voitti pronssimitalin kansainvälisessä Rubinstein-pianokilpailussa Israelissa.


title: Jahja Ling

text: Jahja Ling teki Euroopan-debyyttinsä kapellimestarina johtamalla Leipzigin Gewandhaus-orkesteria 1988. Hän johti Clevelandin orkesteria 1984–2002 ja toimii nykyään San Diegon sinfoniaorkesterin kapellimestarina.


title: Taito

text: Taito on kyky jonkin asian tekemiseen ja erityisesti sen tekemiseen hyvin. Luontaisista kyvyistä eroten taito edellyttää opettelua. Esimerkkejä ovat pyörällä ajamisen taito, päässälaskutaito, leipomistaito ja lukutaito.


title: Taito

text: Taidon oppiminen perustuu siihen, että mielen näkemys (skeema) tapahtumasta vastaa yksityiskohtaisesti todellista tapahtumaa. Mitä enemmän esimerkiksi polkupyörällä ajamista harjoittelee, sitä paremmin tiedostaa sen, missä pyörällä voi ajaa, kuinka rajusti ohjaustankoa on käännettävä jne. Kaikki taidon oppimiseen vaikuttava ei ole tiedostettua tietoa, sillä polkupyörän ajamisessa tarvitaan myös lihasten taitavaa yhteistoimintaa, jonka koordinoituminen ei usein ole kovin tiedostettua. Ennakointi on tärkeä osa taitoa: polkupyöräilijä osaa ennakoida pääseekö pyörällä kävelykäytävän reunakorotuksen yli vai joutuuko taluttamaan.


title: Taito

text: Taidon oppiminen voidaan nähdä kolmivaiheisena prosessina:


title: Taito

text: 1. Kognitiivinen vaihe


title: Taito

text: 2. Assosiatiivinen vaihe


title: Taito

text: 3. Autonominen vaihe


title: Taito

text: Taidon oppimiseen vaikuttaa henkilön oppimismotivaatio, aikaisemmat tiedot ja palaute. Taidon harjoittelu on välttämätöntä taitavaksi tulemiselle. Yksinkertaistenkin toimintojen äärimmäisen hyvä taitaminen vaatii paljon harjoittelua. Tämä on huomattu kokeilla, joissa ihmisten täytyy yksinkertaisesti painaa nappia tietyn ärsykkeen (esimerkiksi piip-äänen) kuullessaan: nopein reaktioaika ärsykkeestä napinpainamiseen saavutetaan vasta monien kymmenien harjoituskertojen jälkeen. Kun yksinkertaistenkin taitojen mestarillinen hallitseminen kestää kauan, on ymmärrettävää, että taitavaksi pianonsoittajaksikaan ei tulla hetkessä.


title: Taito

text: Kokeilla on todistettu, että ahkeralla harjoituksella ihminen voi oppia suorittamaan useampaa taitoa yhtä aikaa esimerkiksi lukemaan ja kirjoittamaan saneltua tekstiä.


title: Taito

text: Savant-henkilöt ovat poikkeuslahjakkuuksia, jotka voivat saavuttaa miltei yli-inhimillisen taidon (esimerkiksi päässälaskutaidon) ilman normaali-ihmiseltä vaadittavaa harjoitteluaikaa.


title: Taito

text: Taitavalla ihmisellä suoritus automatisoituu. Taitava polkupyöräilijä ei ajattele pyöräilyä, vaan voi ajatella muita asioita. Vasta-alkaja sen sijaan joutuu vakaasti keskittymään ajamiseen.


title: Taito

text: Tästä seuraa, että taitava henkilö ei välttämättä osaa kuvata taitoaan muille. Esimerkiksi taitava matemaatikko saattaa olla kykenemätön selittämään, miten hän suorittaa laskutoimituksia mielessään. Vastaavasti taitava puuseppä saattaa kyllä voida näyttää, miten tuoli tehdään, mutta ei kykene selittämään sanallisesti asiaa. Lehtinen E & Kuusinen J. (2001). Kasvatuspsykologia. Helsinki: WSOY.


title: Test Drive Unlimited

text: Test Drive Unlimited on Eden Gamesin kehittämä ja Atarin julkaisema "Test Drive" -pelisarjaan kuuluva ajopeli. Peli julkaistiin Xbox 360:lle, PlayStation 2:lle, Microsoft Windowsille ja PlayStation Portablelle alustalle vuosina 2006–2007. Pelin jatko-osa on vuonna 2010 julkaistu "Test Drive Unlimited 2".


title: Test Drive Unlimited

text: Peli sijoittuu Oahun saarelle Havaijille. Pelissä on ajettavana yli 1 600 kilometriä teitä.


title: Test Drive Unlimited

text: "Test Drive Unlimitedissä" pelaaja voi ajaa joko tiellä tai maastossa. Yleisillä teillä pelaaja kohtaa muita ajajia, joita voi haastaa kahdenkeskisiin kisoihin. Pelin tapahtumapaikka Oahun saari on mallinnettu yksityiskohtaisesti satelliittikuvilla. Näin ollen pelin tapahtumapaikat muistuttavat esikuviaan paljon.


title: Test Drive Unlimited

text: Peli koostuu erilaisista saarella suoritettavista tehtävistä. Pelissä voi myös ostella erilaisia autoja, taloja ja vaatteita ja muokata hahmonsa ulkonäköä oman mielensä mukaan. Pelissä on mukana myös virkavalta, joka sakottaa ja ajaa takaa pelaajaa, jos ajotyyli muuttuu tuhoisaksi.


title: Test Drive Unlimited

text: Peliä voi myös pelata muiden pelaajien kesken verkossa, jossa voi keskustella muiden pelaajien kanssa, kisata heitä vastaan, vaihdella autoja tai muuten vain huristella ympäri saarta. Myös oman tallin perustaminen on mahdollista, jolloin tallit voivat keskenään kisailla toisiaan vastaan. Tallitilastot auttavat erottelemaan huippukuljettajat vasta-alkajista.


title: Test Drive Unlimited

text: Peli sisältää kaiken kaikkiaan 125 ajoneuvoa lukuisilta eri valmistajilta.


title: Taito (täsmennyssivu)

text: Taito tarkoittaa seuraavia asioita:


title: Levysoitin

text: Levysoitin on laite, jolla toistetaan 33⅓, 45 tai 78 kierrosta minuutissa pyöriviä äänilevyjä.


title: Levysoitin

text: Levysoittimen rungossa on sähkömoottorilla toimiva koneisto, joka pyörittää rungon päällä olevaa levylautasta mahdollisimman tasaisesti suoravedolla, hihnalla tai muunlaisella välityksellä. Soitettaessa levy asetetaan levylautaselle ja toisto aloitetaan laskemalla äänivarren päässä olevaan äänirasiaan kiinnitetty neula pyörivän äänilevyn aloitusuraan.


title: Levysoitin

text: Äänirasian tyypistä riippuen äänirasian ja vahvistimen väliin tarvitaan RIAA-korjain. Se voi olla erillinen laite tai integroitu vahvistimen "phono"-tuloliitäntään tai levysoittimeen. RIAA-esikorjaus valitaan äänirasian mukaan (MC, MM). Useimmat RIAA-esivahvistimet sisältävät kytkimen, josta äänirasian tyypin voi vaihtaa. Keraaminen eli kideäänirasia ei tarvitse RIAA-korjausta.


title: Levysoitin

text: 1980-luvun lopulla CD-levy syrjäytti analogiset äänilevyt ja levysoittimet valta-asemastaan. Harrastaja- ja ammattilaispiireissä niiden suosio on kuitenkin säilynyt ja elinvoimainen. DJ:t käyttävät niitä yhä työpaikoillaan, sekä vannoutuneet hifi-harrastajat kuunteluhuoneissaan. Vuosituhannen vaihteen paikkeilla on tuotu markkinoille uusia huippuvinyylisoittimia, mikä kertoo vinyyliharrastuksen elpymisestä. On myös levysoittimia, joissa on digitaalinen liitäntä (kuten USB-liitäntä tietokoneeseen kytkentää varten). Markkinoilla on myös stereoyhdistelmiä, joissa on radion, CD ja -kasettisoittimien lisäksi vinyylilevysoitin.


title: Levysoitin

text: Perinteisiä levysoitinvalmistajia ovat Dual, Lenco ja Thorens. High end-tason valmistajia ovat Pear Audio Analogue, SME, Thorens, Linn, Clearaudio, Rockport, Michell, Phonosophie, Sota ja VPI. DJ-piireissä tunnetuimpia merkkejä ovat mm. Technics ja Numark.


title: Käräjätuomari

text: Käräjätuomari on Suomessa alioikeuden muun kuin päällikkötuomarin virkanimi. 1970-luvulta alkaen käräjätuomareita on ollut kihlakunnanoikeuksissa. Raastuvanoikeuksissa tuomarit olivat oikeusneuvosmiehiä. Alioikeusuudistuksen yhteydessä vuonna 1993 paikalliset tuomioistuimet yhdenmukaistettiin käräjäoikeuksiksi ja tuomarit ovat olleet käräjätuomarin virassa. Virat on jaettu kahteen palkkaluokkaan. Käräjäoikeuden päällikkötuomaria kutsutaan laamanniksi.


title: Käräjätuomari

text: Käräjätuomarit, kuten muutkin vakinaiset tuomarit, nimittää tasavallan presidentti. Nimitys valmistellaan tuomarinvalintalautakunnassa.


title: Surayud Chulanont

text: Kenraali Surayud Chulanont (, lausutaan [surajut tsulaanon], s. 28. elokuuta 1943 Phetchaburi, Thaimaa) on thaimaalainen upseeri, entinen armeijan ylikomentaja ja pääministeri 2006–2008, sekä Thaimaan kuningas Bhumibol Adulyadejn valtakunnanneuvoston jäsen.


title: Surayud Chulanont

text: Surayud nimitettiin armeijan komentajaksi 1998, vuonna 2002 hänestä tuli nimellisesti korkeampi, mutta vaikutusvallattomampi ylikomentaja. Hänen jäätyään eläkkeelle armeijasta 2003, kuningas nimitti hänet henkilökohtaisista neuvonantajistaan koostuvaan valtaneuvostoonsa.


title: Surayud Chulanont

text: Hänet nimitti pääministeriksi 1. lokakuuta 2006 Sonthi Boonyaratkalin, joka oli kaksi viikkoa aikaisemmin Thaimaassa vallan kaapanneen sotilasjuntan johtaja.


title: Surayud Chulanont

text: Surayudin aikana puolustusbudjettia lisättiin 35 %. Hänen alaisuudessaan laadittiin uusi perustuslaki, jonka hyväksymisen jälkeen valta siirtyi vaaleilla valituille poliitikoille.


title: Unohdetut

text: Unohdetut ("The Forgotten") on vuonna 2004 julkaistu, Joseph Rubenin ohjaama jännitys- ja tieteiselokuva. Elokuvan pääosassa on Julianne Moore.


title: Omo

text: Omo on joki eteläisessä Etiopiassa. Se on noin 760 kilometriä pitkä ja se laskeutuu kulkunsa aikana noin 2 000 metriä. Joki saa alkunsa noin 2 400 metrin korkeudesta ja päätyy Turkanajärveen vajaa 500 metriä merenpinnan yläpuolelle. Tästä syystä Omon virta on nopea, sen katkaisee useat putoukset ja se on vain lyhyeltä matkalta purjehduskelpoinen lähellä Turkanajärveä.


title: Omo

text: Vuonna 2015 jokeen valmistunut 243 metriä korkea pato on Afrikan korkein. Pato on kuitenkin kutistanut joen virtausta ja laskenut Turkanajärven pinnankorkeutta. Patoallasta käytetään myös kasteluveden varastointiin.


title: Omo

text: Omo virtaa Magon ja Omon kansallispuiston ohi, jotka ovat tunnettuja villieläimistään. Joen rannoilla ja vedessä elää muun muassa virtahepoja ja krokotiileja.


title: Omo

text: Omon jokialue on merkittävä sekä geologisesti että arkeologisesti. Alueelta on kaivettu useita hominidifossiileja ja tehty arkeologisia löydöksiä plioseeni- ja pleistoseenikausilta. "Australopithecus"- ja "Homo"-sukujen edustajien fossiileja on löytynyt useasta arkeologisesta kohteesta sekä kvartsiittityökaluja, joista vanhimmat ajoittuvat 2,4 miljoonan vuoden päähän. Merkityksensä ansiosta Omon laakso valittiin UNESCOn maailmanperintöluetteloon vuonna 1980.


title: Heil

text: Heil voi tarkoittaa:


title: Magon kansallispuisto

text: Magon kansallispuisto sijaitsee Etiopiassa, Etelän monikansallisen maakunnan alueella noin 782 kilometriä etelään Addis Abebasta. Kansallispuisto perustettiin vuonna 1979, ja se on kooltaan 1 942 neliökilometriä. Omon sivujoki Mago jakaa alueen kahteen osaan.


title: Magon kansallispuisto

text: Suojelualueelta löytyy savannia, akasiametsiä ja Nerin suoalue. Puisto tunnetaan luultavasti parhaiten mursikansasta, joka asuttaa Omon varren kyliä. Mursit ovat kuuluisia siitä, että he asettavat savikiekon huuleensa.


title: Kashmirinuunilintu

text: Kashmirinuunilintu ("Abrornis humei") on hyvin samannäköinen pieni varpuslintu kuin taigauunilintu, jonka rotuna sitä ennen pidettiin.


title: Kashmirinuunilintu

text: Linnun pituus on 9–10 cm ja paino 6–8 g. Muistuttaa taigauunilintua, josta sen voi varmuudella erottaa vain kädessä pitämällä. Ääni on erilainen, muistuttaen idänuunilintua.


title: Kashmirinuunilintu

text: Keski-Aasia, Altailta Himalajalle. Muuttolintu, joka talvehtii Etelä-Aasiassa ja Lähi-idässä. Muuttomatkoillaan voi harhautua länteen. On tavattu Suomessa.


title: Kashmirinuunilintu

text: Vuoriston lehtimetsät 3 kilometrin korkeuteen saakka.


title: Kashmirinuunilintu

text: Katso taigauunilintu.


title: Kashmirinuunilintu

text: Hyönteissyöjä.


title: Omon kansallispuisto

text: Omon kansallispuisto on kansallispuisto Etiopiassa. Se sijaitsee Etelän monikansallisen maakunnan alueella Omo-joen läntisellä rannalla. Puisto on laajuudeltaan 4 068 neliökilometriä. Noin 870 kilometriä Addis Abebasta lounaaseen sijaitseva puisto on vaikean kulkuyhtyden päässä, vaikka hiljattain lähelle puiston päämajaa rakennettiinkin lentoasema.


title: Omon kansallispuisto

text: Puiston alue on pääosin savannia, jokien varrella kasvaa myös metsää. Sen perustettiin suojelemaan alueen eläimistöä, etenkin puhveleita, kirahveja ja norsuja.


title: Omon kansallispuisto

text: Puisto on perustettu vuonna 1966. Paikalliset asukkaat olivat aiemmin käyttäneet sen aluetta laidunmaana. Vuonna 2004 hollantilainen kansalaisjärjestö teki sopimuksen puiston hoidosta ja hallinnoinnista. Puiston hallintoa on syytetty asukkaiden epäasiallisesta kohtelusta.


title: Omon kansallispuisto

text: Omo-jokeen suunniteltu pato ja sokeriviljelmät uhkaavat puiston tulevaisuutta.


title: Lapinkoira

text: Lapinkoira voi tarkoittaa seuraavia koirarotuja:


title: Euroopan neuvoston kidutuksen vastainen komitea

text: Kidutuksen vastainen komitea eli CPT (Committee for the Prevention of Torture and Inhuman or Degrading Treatment or Punishment) on Euroopan neuvoston alainen elin, joka valvoo vapautensa menettäneiden oikeuksia ja kohtelua neuvoston jäsenmaissa.


text: Suomi on 1.4.1991 sitoutunut kidutuksen, epäinhimillisen tai halventavan kohtelun tai rangaistuksen estämiseksi tehtyyn eurooppalaiseen yleissopimukseen (SopS 17/91). Sopimus on tullut osaksi Suomen oikeutta lailla 463/91 ja asetuksella 464/91. Tällä huonon kohtelun vastaisella yleissopimuksella on perustettu komitea valvomaan sopimuksen noudattamista. Eurooppalainen komitea kidutuksen ja epäinhimillisen tai halventavan kohtelun estämiseksi pyrkii ehkäisemään ennalta vapautensa menettäneiden kidutusta ja huonoa kohtelua.


text: Kidutuksen vastainen sopimus on alun perin vuodelta 1987 ja tuli kansainvälisesti voimaan 1989. Tämä sopimus ei sisällä kidutusta ja muuta kiellettyä kohtelua koskevaa määritelmää, vaan viittaa tältä osin johdannossaan ihmisoikeusyleissopimuksen 3. artiklaan. Sen mukaan ketään ei saa kiduttaa eikä kohdella tai rangaista epäinhimillisellä tai halventavalla tavalla. Se, että vielä vuonna 1987 on katsottu tarpeelliseksi puuttua kidutukseen läntisessä Euroopassa johtuu siitä, ettei sopimus koske pelkästään fyysisen kidutuksen vastustamista vaan käytännössä paino on sopimuksen nimestä ilmenevällä epäinhimillisellä ja halventavalla kohtelulla. Käyttönimi "kidutuksen vastainen yleissopimus" on siis jossain määrin harhaanjohtava. Tämän vuoksi käytetään myös nimeä huonon kohtelun vastainen sopimus.


text: Komitealla on varsin laajat valtuudet. Sillä on vapaa pääsy maahan, oikeus liikkua siellä vapaasti ja oikeus tarkastaa kaikkia jäsenvaltiossa sijaitsevia suljettuja laitoksia. Käytännössä komitea tarkastaa vankiloita, poliisiasemia ja mielisairaaloita. Se tarkastaa koko laitoksen ja kuulee henkilökuntaa ja vapautensa menettäneitä. Vapautensa menettäneitä komitea kuulee ilman henkilökunnan läsnäoloa. Lisäksi komitea pyrkii kuulemaan eri kansalaisjärjestöjä.


text: Jokainen sopimusvaltio nimeää komiteaan oman jäsenensä. Komiteaan on koottu erittäin laaja asiantuntemus useilta aloilta: lainoppineita, lääkäreitä, psykologeja ja kriminologeja. Osa jäsenistä on ollut kansanedustajia.


text: Komitean toiminta perustuu yhteistyöhön. Komitean tehtävänä ei ole arvostella julkisesti valtioita vaan pikemminkin auttaa niitä vahvistamaan rajalinjaa, joka erottaa hyväksyttävän kohtelun tai käytöksen sellaisesta, joka ei ole hyväksyttävää. Tässä tehtävässään komiteaa ohjaavat seuraavat kolme periaatetta:Suomessa vangin CPT:lle osoittamat kirjeet ja vangin CPT:ltä saamat kirjeet on toimitettava perille avaamattomina.


title: Mieskuoro Laulu-Miehet

text: Mieskuoro Laulu-Miehet (LM) on suomalainen mieskuoro. Kuoron perusti keväällä 1914 joukko entisiä Ylioppilaskunnan Laulajien ja Suomen Laulun mieskuoron laulajia. Nykyisin kuorossa on noin 75 laulajaa, joihin kuuluu muun muassa pääkaupunkiseudulla toimivien akateemisten kuorojen entisiä jäseniä. Kuoroa on johtanut vuodesta 1998 lähtien professori Matti Hyökki.


title: Mieskuoro Laulu-Miehet

text: Laulu-Miehet esitti ensimmäisenä kuorona Jean Sibeliuksen Jääkärimarssin vuonna 1917 ja samoin ensimmäisenä V.A. Koskenniemen sanoittaman Jean Sibeliuksen Finlandia-hymnin vuonna 1940. Kuoron ohjelmistossa on ollut myös sinfoniaorkesterille ja mieskuorolle sävellettyjä teoksia, kuten Sibeliuksen Kullervo, jota Laulu-Miehet oli mukana esittämässä, kun teos säveltäjän kuoltua ensimmäisen kerran 1900-luvulla esitettiin 1958, sekä Dmitri Šostakovitšin 13. sinfonia Babi Jar.


title: Mieskuoro Laulu-Miehet

text: Useat merkittävät suomalaiset säveltäjät ovat omistaneet sävellyksiään Laulu-Miehille, ja kuoro on puolestaan toteuttanut useita kymmeniä kantaesityksiä. Äänitteiden lisäksi Laulu-Miehet on julkaissut kolme suomalaisten mieskuorojen perusohjelmistoa sisältävää kirjaa Laulu-Miesten lauluja I-III sekä mm Leevi Madetojan mieskuorolle, baritonisolistille ja sinfoniaorkesterille säveltämän teoksen Aslak Smaukka.


title: Mieskuoro Laulu-Miehet

text: Laulu-Miehiä ovat johtaneet mm. Heikki Klemetti, Martti Turunen, Erkki Forss, Heikki Saari, Sakari Hildén, Urpo Rauhala, Ensti Pohjola ja Matti Hyökki. Kuoro harjoittelee omassa salissaan Laulu-Miesten talossa Helsingissä.


title: Mieskuoro Laulu-Miehet

text: Laulu-Miehet konsertoi säännöllisesti kotikaupungissaan Helsingissä ja suuntaa syksyisin ja keväisin kiertueille eri puolille Suomea. Laulu-Miesten Perinteiset Joulukonsertit sekä Vapun alla järjestettävä Varaslähtö Vappuun -konsertti ovat muodostuneet näkyväksi osaksi pääkaupunkiseudun konserttitarjontaa. Laulu-Miehet on konsertoinut kotimaan lisäksi mm Bulgariassa, Puolassa, Itävallassa, Unkarissa, Ruotsissa, Virossa, Latviassa, Belgiassa, Hollannissa, Saksassa, Thaimaassa, Espanjassa ja Japanissa.


title: Mieskuoro Laulu-Miehet

text: Laulu-Miehet 100 Vuotta juhlinta käynnistyi keväällä 2014 konsertilla Varaslähtö Vappuun ja juhlanäyttelyn LM 100 Vuotta avauksella Helsingin Yliopiston juhlasalissa 25.4.2014. Juhlavuoden päätapahtuma Laulu-Miehet 100 Vuotta Juhlakonsertti järjestettiin Helsingin Musiikkitalossa 15.11.2014. Laulu-Miehet oli mukana Jean Sibeliuksen Kullervo-sinfonian esityksissä Turun Logomossa 5.12.2014 ja Helsingin Musiikkitalossa 7.12.2014. Joulukonsertit Laulu-Miesten 100 Joulua pidettiin mm Turun Tuomiokirkossa 29.11.2014, Kallion kirkossa 11.12.2014 ja Temppeliaukion kirkossa 17.12.2014. 100-vuotisjuhlamatkan Japaniin Laulu-Miehet teki 27.2.-9.3.2015 kunnioittaen samalla säveltäjämestari Jean Sibeliuksen 150-vuotisjuhlavuotta.


title: Mieskuoro Laulu-Miehet

text: Laulu-Miehet on taltioinut ohjelmistoaan useille äänitteille. Laajasta ohjelmistosta julkaistiin kokoelma Keinutan kaikua vuonna 2001. Kuoron hengellistä ohjelmistoa sisältävä tallenne Särkyneille julkaistiin vuonna 2003. Taneli Kuusiston ja Ilkka Kuusiston mieskuoromusiikkia sisältävä "Kuusisto" julkaistiin kuoron 95-vuotisjuhlakonsertissa vuonna 2009. Laulu-Miesten Joulu -äänite julkaistiin vuonna 2010 ja Laulu-Miesten uusi joululevy Joulu saapuu vuonna 2013. Parhaillaan LM taltioi Eino Linnalan mieskuorotuotantoa yhteistyössä Yleisradion (YLE) kanssa kolmen levyn sarjana. Sarjan ensimmäinen levy Eino Linnala Mieskuorolaulut osa 1 ilmestyi vuonna 2012 ja osa 2 syksyllä 2014. Laulu-Miehet julkaisi myös koko Eino Linnalan mieskuorotuotannon sisältävän nuottikirjan syksyllä 2014. Kaikkiaan seitsemänkymmentä teosta käsittävä kokonaiseditio on osa vuonna 2014 vietettävää Laulu-Miehet 100 Vuotta -juhlintaa.


title: James George Frazer

text: Sir James George Frazer (1. tammikuuta 1854, Glasgow, Skotlanti – 7. toukokuuta 1941 Cambridge, Englanti) oli skotlantilainen antropologi ja uskontotieteilijä.


title: James George Frazer

text: Frazer tunnetaan erityisesti pääteoksestaan "The Golden Bough: A Study in Magic and Religion" (Kultainen oksa: Tutkimus magiasta ja uskonnosta). Tämä 12-osainen teos ilmestyi vuosina 1890–1915. Frazer esitti, että vanhoilla uskonnoilla ja myyteillä on yhteiset sukujuuret. Hän tarkasteli Raamatun kertomuksia antropologian, ei teologian kannalta. Frazer pani merkille, että samat tarinat toistuvat hieman muuntuneina kulttuurista ja sivilisaatiosta toiseen.


title: James George Frazer

text: "The Golden Bough" on vaikuttanut laajasti moniin tutkijoihin, kuten Bronisław Malinowskiin ja Sigmund Freudiin. Myös monet kirjailijat, kuten T. S. Eliot, ovat saaneet vaikutteita Frazerin tutkimuksista.


title: James George Frazer

text: Frazerin muita teoksia ovat "Totemism and Exogamy" (1910), "Belief in Immortality" ja "The Worship of the Death" (1913–1924).


title: L’Aquilan maakunta

text: L’Aquilan maakunta () on yksi Italian maakunnista. Vuoristoinen ja maan ympäröimä maakunta sijaitsee Abruzzon alueella, Italian keskiosassa. Sen pääkaupunki on L’Aquila. Yhteensä maakunnassa on kuntia 108 kappaletta.


title: L’Aquilan maakunta

text: Maakunnassa asuu noin 304 000 ihmistä. Se on pinta-alaltaan 5 034 neliökilometrin suuruinen, ja maakunnan asukastiheys on noin 60 asukasta yhtä neliökilometriä kohden.


title: L’Aquilan maakunta

text: L’Aquilan maakunnalla on rajaviivaa pohjoisessa Teramon maakunnan kanssa, etelässä Isernian maakunnan kanssa, idässä Pescaran ja Chietin maakuntien kanssa ja lännessä Frosinonen ja Rietin maakuntien sekä Rooman metropolikaupungin kanssa.


title: L’Aquilan maakunta

text: Maakunnassa on tapahtunut useita maanjäristyksiä:


title: Thomas Harris

text: Thomas Harris (s. 11. huhtikuuta 1940 Jackson, Tennessee) on yhdysvaltalainen kirjailija, joka tunnetaan parhaiten elokuvaksi sovitetusta romaanistaan "Uhrilampaat".


title: Thomas Harris

text: Harris valmistui vuonna 1964 yliopistosta Wacossa, Teksasissa pääaineenaan äidinkieli ja alkoi työskennellä toimittajana, vuodesta 1968 New Yorkissa. Yhdentoista israelilaisen urheilijan kuolema Münchenin olympialaisten yhteydessä tapahtuneessa Münchenin verilöylyssä 1972 sai Harrisin kirjoittamaan vuonna 1975 julkaistun romaanin nimeltä "Musta sunnuntai" ("Black Sunday"), joka kertoo Super Bowl -otteluun suunnitellusta terrori-iskusta. Romaanista tuli menestys ja siitä tehtiin myös elokuva. Romaania on sanottu ensimmäiseksi amerikkalaiseksi romaaniksi, joka kertoo Yhdysvaltain maaperällä tehtävästä terrori-iskusta.


title: Thomas Harris

text: Vuonna 1981 Harris kirjoitti romaanin "Punainen lohikäärme" ("Red Dragon"), jonka sivuhenkilönä esiintyi ensimmäistä kertaa hänen tunnetuin hahmonsa, sarjamurhaaja Hannibal Lecter. Romaanista on tehty kaksi elokuvaversiota, "Psykopaatin jäljillä" ("Manhunter", 1986) ja "Punainen lohikäärme" ("Red Dragon", 2002).


title: Thomas Harris

text: Vuonna 1988 Harris kirjoitti Hannibal Lecterille isomman osan romaanissaan "Uhrilampaat", josta tuli menestys. Jonathan Demme ohjasi siitä sekä yleisömäärillä että palkinnoissa mitaten erittäin menestyneen elokuvan vuonna 1991.


title: Thomas Harris

text: Harrisin vuonna 1999 julkaisema "Uhrilampaiden" jatko-osa, "Hannibal" tehtiin niin ikään elokuvaksi vuonna 2001. Romaani sai ilmestyttyään ristiriitaisen vastaanoton, koska se erosi merkittävästi Harrisin aiempien Hannibal Lecter -romaanien tyylistä, jonka takia elokuvaversion käsikirjoitukseen tehtiin paljon harkittuja muutoksia. Harrisilla on sopimus Bantam Books -kustantamon kanssa kahdesta romaanista, joista ensimmäinen, Hannibal Lecterin lapsuutta ja nuoruutta käsittelevä "Nuori Hannibal" ("Hannibal Rising") julkaistiin joulukuussa 2006.


title: Thomas Harris

text: Thomas Harris välttelee julkisuutta, eikä juuri anna haastatteluja. Hän viimeistelee romaanejaan erittäin pitkään ja onkin sanottu, että Harrisin käsikirjoitukset ovat kustantajalle tullessaan niin valmiita, että tarvitsevat tuskin lainkaan toimittamista.


title: Ruotsinlapinkoira

text: Ruotsinlapinkoira () on hyvin vanha koirarotu.


title: Ruotsinlapinkoira

text: Rodun alkuperä on sama kuin muidenkin pystykorvien. Norjasta, läheltä Varangeria löytyneet 7 000 vuotta vanhat koiran jäännökset muistuttavat pohjoisia pystykorvarotuja. Lappalaiset ottivat aikoinaan ruotsinlapinkoiran porokoiraksi, joka paimensi poroja ja suojeli niitä pedoilta. Poronhoidon vähentyessä tällä vuosisadalla rotu oli vaarassa lähes kadota. Innokkaat harrastajat saivat sen kuitenkin elvytettyä. Nykyään ruotsinlapinkoira toimii jopa lampaiden paimentajana. Ruotsin kennelliitto hyväksyi tämän satoja vuosia vanhan rodun kuitenkin vasta vuonna 1944.


title: Ruotsinlapinkoira

text: Lyhyt, kartion muotoinen kuono kapenee kirsua kohti. Eturaajat ovat vahvat ja yksisuuntaiset. Vatsaviiva kohoaa vain vähän. Säkäkorkeus on 40-51 cm (ihanne: urokset 48 cm, nartut 43 cm). Tyypillisenä pystykorvana ruotsinlapinkoiralla on pystyt korvat sekä selän päälle kaartuva häntä. Runko on suorakaiteen muotoinen.


title: Ruotsinlapinkoira

text: Aikaisemmin ruotsinlapinkoirat olivat väriltään mustia, ruskeita tai valkoisia. Ajan myötä valkoinen karsiutui pois, koska sitä oli vaikea erottaa lumesta. Nykyisin koirat ovat mustia tai karhunruskeita. Yleensä mustia. Rinnassa, käpälissä ja hännän päässä sallitaan valkoisia merkkejä, mutta runsaammat merkit eivät ole toivottavia.


title: Ruotsinlapinkoira

text: Säänkestävä turkki, jossa paksu ja tuuhea peitinkarva; aluskarva kihartuvaa. Turkki hylkii vettä ja lunta. Säännöllinen harjaus estää turkin takkuuntumisen eikä karvaan tartu risuja tms.


title: Ruotsinlapinkoira

text: Ruotsinlapinkoira on luonteeltaan ystävällinen, älykäs, aktiivinen ja toimelias. Ruotsinlapinkoira sopii luonteeltaan kotikoiraksi ja rakastaa ulkoilua säästä riippumatta. Ruotsinlapinkoira sopii myös monenlaisiin harrastuksiin.


title: Ruotsinlapinkoira

text: Ruotsinlapinkoira sopii niin koti- kuin harrastuskoiraksikin. Monet harrastavat esimerkiksi tokoa ja agilityä. Ruotsissa löytyy jo muutama tottelevaisuusvaliokin.


title: Ruotsinlapinkoira

text: Ruotsinlapinkoirilla on ilmennyt jonkin verran lonkkasairauksia ja epilepsiaa, mutta Suomessa tutkitut koirat ovat olleet pääosin terveitä.


title: Ruotsinlapinkoira

text: Ruotsinlapinkoiria on Suomessa rekisteröity noin 150 koiraa. Rotu on kotimaansa ulkopuolella lähes tuntematon.


title: Vanhainkoti

text: Vanhainkoti tai hoivakoti on palvelulaitos, joka tarjoaa hoitopalveluita sellaisille vanhuksille, jotka eivät selviydy kotona tai palvelutalossa. Hoivakodin toiminta on laitoshoitoa, mutta toiminnan tavoitteena on luoda mahdollisimman "kodinomaiset" olosuhteet.


title: Vanhainkoti

text: Suomessa hoivakotipalveluita tuotetaan sekä julkisesti, että yksityisesti ostopalveluina. Koukkuniemen vanhainkoti Tampereella on esimerkki julkisesta suuresta hoivakotiyksiköstä. Koukkuniemen hoivakodissa on 23 osastoa, joilla asukkaat asuvat 1–2 hengen huoneissa.


title: Vanhainkoti

text: Kolme eniten hoivakotiyksikköjä Suomessa omistavaa yksityistä yritystä olivat 2019 Attendo, Esperi ja Mehiläinen. Kaikkien näiden kolmen yksityisen suurimman toimijan toiminnassa havaittiin muun muassa hoitajamitoituksen riittämättömyydestä johtuvia puutteita Ylen selvityksessä tammikuussa 2019. Ylen haastattelemien asiantuntijoiden mukaan julkisen puolen hoivakodeista tehdään selvästi vähemmän toiminnan ongelmiin liittyviä ilmoituksia.


title: Vanhainkoti

text: Muissa pohjoismaissa vanhusten palveluihin käytetään selvästi enemmän rahaa mitä Suomessa, ja Suomen vanhuspalvelut ovat pitkään toimineet resurssivajeessa. Jyväskylän yliopiston yhteiskuntapolitiikan professori Teppo Krögerin mukaan Suomen nostaminen pohjoismaiden keskitasolle vaatisi noin miljardin euron lisäpanostuksen vanhuspalveluihin.


title: Vanhainkoti

text: Vanhainkodit voivat järjestää lyhyt- tai pitkäaikaista hoitoa sekä esimerkiksi päiväkeskustoimintaa. Pitkäaikainen hoito tarkoittaa jatkuvaa asumista vanhainkodissa. Lyhytaikainen hoito on tarkoitettu esimerkiksi omaishoitajan loman ajaksi. Päiväkeskustoiminta on tarkoitettu kotonaan asuville vanhuksille.


title: Vanhainkoti

text: Vanhainkoti voi olla kaupungin, kunnan, säätiön tai yksityisen yrityksen omistuksessa. Yksityisiltä kaupungit ja kunnat ostavat vanhainkotipalveluita ostopalvelusopimuksilla.


title: Vanhainkoti

text: Asukkaiden hoidon, ruuan, lääkkeet ja tilat kustantaa kunta. Pitkäaikaishoitopäätöksen saaneelta peritään hoitomaksua enintään 80 % hänen tuloistaan, mutta ei hoidon kustannuksia enempää. Puolisoiden yhteenlasketuista tuloista hoitomaksu on enintään 40 %. Lisäksi on säädetty asukkaan käteenjäävästä kuukausittaisesta vähimmäisrahasummasta.


title: Vanhainkoti

text: Kunnat ovat usein ulkoistaneet hoivakotipalveluja kilpailutuksen myötä yksityisille toimijoille. Yksityisen merkittävänä kilpailuvalttina alalla toimivat huonommat työehdot kuten yleinen matalampi hoitajille maksettava palkkataso sekä muun muassa siivouksen ja ruuanlaiton tehtävien sisällyttäminen hoitotehtävien yhteyteen.


title: Vanhainkoti

text: Geriatrian professori Jaakko Valvanne arvioi vuonna 2016, että asiakkaiden kaltoinkohtelu vanhainkodeissa on Suomessa melkein päivittäistä ja että lievä kaltoinkohtelu on osa hoitokulttuuria, vaikka vakavat ongelmat ovat harvinaisia.


title: Vanhainkoti

text: Yleinen kaltoinkohtelun muoto on etenkin ihmisoikeuksiin kuuluvan liikkumisvapauden rajoittaminen yöllä tai jopa sen estäminen sitomalla asiakas sänkyyn. Toinen ongelma on työntekijöiden asiaton käytös, joka ilmenee esimerkiksi siten ettei henkilöä avusteta vessaan, vaan käsketään ulostamaan tai virtsaamaan vaippoihin.


title: Vanhainkoti

text: Valvira selvitti keväällä 2016 vanhusten kaltoinkohtelun, eli hyvinvointia, terveyttä tai turvallisuutta vaarantavan toiminnan, yleisyyttä sosiaalihuollon julkisissa ja yksityisissä ympärivuorokautisissa yksiköissä. 93 % kyselyyn vastanneesta 7406:sta hoitajasta oli havainnut vanhusten kaltoinkohtelua.


title: Vanhainkoti

text: 33 % vastaajista havaitsi, että henkilökunnalla ei ollut aikaa kohdella asukkaita yksilöllisesti. 51 % vastaajista havaitsi vähintään kerran kuussa asukkaiden ulkoilun laiminlyöntiä; heistä 18 % vähintään kerran viikossa. 25 % oli havainnut vähintään kerran kuussa epäasiallista tai lapsenomaista kielenkäyttöä, 20 % määräilyä, rankaisemista tai moittimista, 20 % yksin jättämistä, 19 % asukkaan toiveiden ja tahdon huomioimattomuutta, 17 % liikkumisen estämistä, 11 % märissä vaipoissa kauan pitämistä, 9 % hoito-ohjeiden rikkomista, 8 % kovakouraisuutta, 8 % avun kieltämistä, 8 % yli- tai alilääkitsemistä, 6 % fyysistä väkivaltaa, 5 % aliravitsemusta tai nestehukkaa, 5 % henkistä väkivaltaa kuten väkivallalla uhkailua, 4 % hygienian kuten pesujen laiminlyöntiä, 3 % ruokailun, pukemisen tai muiden rutiinien laiminlyöntiä, 2,4 % seksuaalista häirintää, 1,2 % asukkaiden välistä seksuaalista kaltoinkohtelua, 0,7 % rahan tai tavaroiden varastamista, 0,4 % lääkkeiden varastamista ja 0,1 % eli 11 henkilöä seksuaalista hyväksikäyttöä.


title: Vanhainkoti

text: 73 % ilmoitti kaltoinkohtelijaksi toisen työntekijän ja 54 % jonkun asukkaista. Kaltoinkohtelua lisäsivät kiire ja henkilökunnan puute. 55 % uskoi tuntevansa alan eettiset ohjeet erittäin hyvin. 58 % ilmoitti, että yksikössä puututaan kaltoinkohtelutapauksiin aina. Puuttuminen oli todennäköisempää, jos tilanteiden varalle oli olemassa ohjeet. 56 % kuitenkin ilmoitti, ettei yksikössä ole ohjeistusta, tai ettei vastaaja ollut sellaisista tietoinen. 43 % vastaajista ei tiennyt tai osannut selittää, että työntekijöillä on ollut vuoden 2016 alkaen velvollisuus ilmoittaa toiminnasta vastaavalle henkilölle, jos he havaitsevat epäkohtia.


title: Vanhainkoti

text: Asunnot ovat useimmiten yhden tai kahden hengen huoneita tai huoneistoja, joiden lisäksi hoivakoteihin kuuluu yhteisiä tiloja kuten ruokailu- ja oleskelutiloja ja joskus myös sauna. Hoivakodin asukkaat voivat hoivakodista riippuen tuoda asuntoihinsa kotoaan omia huonekalujansa ja muita henkilökohtaisia tavaroitaan.


title: Vanhainkoti

text: Kunnalliskodin varhaisin muoto oli vaivaistupa, jollaisen vuoden 1571 kirkkolaki määräsi seurakunnat rakentamaan vanhuksia, sairaita ja kerjuulla eläviä varten. Vaivaistupia ei silti vielä ollut kaikissa seurakunnissa vuoteen 1852 mennessä. Vuoden 1852 vaivaistenholhousjulistus oli Suomen ensimmäinen yhtenäinen sosiaalihuoltoa käsittelevä laki. Siinä näkyivät jo liberalismin aatteeseen liittyvät yksilön oikeudet. Yritettiin määritellä, mikä on yhteiskunnan velvollisuus huollettavia kohtaan. Näitä täsmennettiin vuoden 1879 asetuksella.


title: Vanhainkoti

text: 1800-luvun lopussa alettiin luoda Suomeen uudenaikaista köyhäin- ja vanhustenhoitoa. Sen uranuurtaja oli vaivaishoidon tarkastaja Gustaf Helsingius, joka sai lopetetuksi epäinhimilliset kylänkiertojärjestelmän ja eläkehoitojärjestelmän ja synnytettyä niiden tilalle kunnalliskodit. Ne olivat vanhainkotien edeltäjiä, joita nimitettiin 1920-luvulle asti virallisestikin vaivaistaloiksi. Kunnalliskoteihin sijoitettiin vanhusten lisäksi mielisairaat ja muuten pitkäaikaissairaat hoidokit sekä muut, jotka eivät syystä tai toisesta kyenneet itse huolehtimaan itsestään tai voineet turvautua lähiomaisiin.


title: Vanhainkoti

text: Kunnalliskodeille tyypillisiä olivat suuret yhteishuoneet, joissa asui eri-ikäisiä ja fyysisesti ja psyykkisesti erikuntoisia hoidokkeja. Varsinkin maaseudulla kunnalliskodit olivat usein maatiloja, joiden töihin hoidokit ottivat palkatta osaa voimiensa mukaan ja korvasivat näin saamansa hoidon. 1920-luvulta lähtien velvoitettiin jokainen kunta rakentamaan kunnalliskoti tai liittymään osakkaaksi kahden tai useamman kunnan yhteiseen kunnalliskotiin. Tästä lähtien pyrittiin myös sijoittamaan mielisairaat erilleen muista hoidokeista sekä järjestämään kunnalliskoteihin erityiset sairasosastot.


title: Vanhainkoti

text: Vanhat kunnalliskodit alkoivat hävitä 1950- ja 1960-luvuilla, jolloin alettiin pyrkiä eroon laitosmaisuudesta ja kiinnittää entistä enemmän huomiota vanhusten yksilöllisiin tarpeisiin sekä asuntojen viihtyisyyteen ja turvallisuuteen. Uudet ajanmukaiset vanhainkodit rakennettiin terveyskeskusten läheisyyteen tai yhteyteen. Joitakin vanhanaikaisia kunnalliskoteja, vaikkakin niitä kutsuttiin jo vanhainkodeiksi, oli silti käytössä vielä 1980-luvulla.


title: Jadrin

text: Jadrin (, tšuvassiksi Етěрне, "Etĕrne") on kaupunki Tšuvassian tasavallassa Venäjällä. Se sijaitsee Surajoen varrella 86 kilometriä tasavallan pääkaupungista Tšeboksarysta lounaaseen. Kaupunki on Jadrinin piirin keskus. Asukkaita on arviolta 8 585 (vuonna 2016).


title: Jadrin

text: Paikkakunta tunnetaan vuodesta 1590 lähtien. Vuonna 1781 siitä tuli Kazanin lääniin kuulunut kaupunki. Nykyään siellä on metalli-, elintarvike-, ompelimo- ja rakennustarviketeollisuutta. Kaupungissa ovat syntyneet tšuvassin kielen tutkija Nikolai Ašmarin ja näyttelijä Nikolai Mordvinov.


title: Martin Scheinin

text: Martin Scheinin (s. 4. marraskuuta 1954 Helsinki) on kansainvälisen lain ja ihmisoikeuksien professori European University Institutessa Firenzessä, jossa tehtävässä hän aloitti vuonna 2008. Sitä ennen hän toimi Åbo Akademin valtio-oikeuden ja kansainvälisen oikeuden professorina vuosina 1998-2008 ja samaan aikaan myös sen Ihmisoikeusinstituutin johtajana. Lukuisissa kansainvälisissäkin luottamustehtävissä toiminut Scheinin väitteli oikeustieteen tohtoriksi Helsingin yliopistossa vuonna 1991 aiheenaan "Ihmisoikeudet Suomen oikeudessa".


title: Martin Scheinin

text: Scheinin oli 1997–2004 kansalaisoikeuksia ja poliittisia oikeuksia koskevan yleissopimuksen toteuttamista valvovan Yhdistyneiden kansakuntien ihmisoikeuskomitean jäsen. Vuosina 2005–2011 hän toimi YK:n erityisraportoijana ihmisoikeuksien turvaamisesta terrorisminvastaisessa taistelussa. Scheinin on sanonut että Atalanta-operaatiossa vangitut merirosvot pitäisi tuoda Suomeen tuomittavaksi, eikä päästää vapaaksi.


title: Martin Scheinin

text: Martin Scheinin opiskeli Turussa biologiaa, mutta siirtyi oikeustieteelliseen mentyään mukaan opiskelijapolitiikkaan. Scheinin oli 1970-luvulla SKDL:n enemmistön linjauksia noudattaneen Turun akateemisen sosialistiseuran (TuASS, ks. KOJ) keskeinen toimija. Hän työskenteli SKDL:n eduskuntaryhmän palveluksessa. Scheinin kuului myös Suomen kommunistiseen puolueeseen, jonka keskuskomiteaan hänet valittiin edustajakokouksessa 1981. 1980-luvun lopussa Scheinin siirtyi kokopäivätoimiseksi tutkijaksi "Oikeuden rajat" -tutkimushankkeeseen. Hän toimi vuonna 1989 Demokraattisten lakimiesten Demlan puheenjohtajana.


title: Martin Scheinin

text: Amnesty Internationalin Suomen osasto palkitsi vuonna 2011 Martin Scheininin ihmisoikeuksien hyväksi tehdystä työstä.


title: Martin Scheinin

text: Scheininin isä on hammaslääketieteen tutkija Arje Scheinin.


title: Psykologian historia

text: Psykologia itsenäisenä tieteenä ei ole kovinkaan vanha. Aina 1800-luvun lopulle asti sitä on pidetty ensin filosofian, sitten teologian ja lääketieteen osana. Vaikka psykologia onkin vielä nuori tiede, ovat sitä koskevat määritelmät ehtineet jo muuttua. 1960-luvulle asti se määriteltiin käyttäytymistä koskevaksi tieteeksi, ja siitä käytettiinkin usein nimitystä "käyttäytymistiede". Nykyisen määritelmän mukaan psykologia on tiede, joka tutkii ja selittää yksilön toimintaa.


title: Psykologian historia

text: Psykologian itsenäisenä tieteenalana katsotaan syntyneen vuonna 1879, kun Wilhelm Wundt perusti Leipzigiin ensimmäisen psykologian tutkimuslaboratorion. Aluksi psykologian katsottiin tutkivan ihmisen tietoisuutta.


title: Psykologian historia

text: Vuonna 1913 psykologia muutti jyrkästi suuntaansa, kun John B. Watson julkaisi kirjoituksen, jossa hän ehdotti, että psykologiassa tutkittaisiin käyttäytymistä sellaisenaan ja sivuutettaisiin mieleen ja sen sisältöön liittyvät vaikeat kysymykset. Tältä pohjalta syntyi behaviorismi, josta tuli yhdessä psykodynaamisen psykologian kanssa yksi psykologian vaikutusvaltaisimmista suuntauksista. Sen suosio jatkui 1960-luvulle asti jolloin se jäi ns. kognitiivisen vallankumouksen jalkoihin.


title: Psykologian historia

text: 1960-luvulta eteenpäin psykologiassa alettiin taas tutkia tietoisuutta ja mielen toimintaa. Nykyajan merkittävimmät psykologiset suuntaukset ovat biologinen psykologia, kognitiivinen psykologia ja psykodynaaminen psykologia.


title: Tea Ista

text: Tea Ista (oik. Dorothea Ida Eveliina Witikka o.s. Ista, 12. joulukuuta 1932 Evijärvi – 20. helmikuuta 2014 Espoo) oli suomalainen näyttelijä, joka näytteli pitkän uransa aikana sekä teatterissa, elokuvissa että televisiosarjoissa.


title: Tea Ista

text: Ista sai Jussi-palkinnon vuosilta 1958 ja 1972, Ida Aalberg -palkinnon vuonna 1993, Pro Finlandia -mitalin vuonna 1997 sekä näyttämötaiteen valtionpalkinnon vuonna 2012.


title: Tea Ista

text: Ista valmistui Suomen Teatterikoulusta vuonna 1956. Hänet kiinnitettiin saman vuoden syksynä Kansallisteatteriin, jossa hän teki näyttävän ja pitkän uran. Ista esiintyi Kansallisteatterin lavalla jo teatterikoululaisena vuonna 1954, jolloin hän esitti Kalvean Immen roolin Aleksis Kiven näytelmässä "Seitsemän veljestä".


title: Tea Ista

text: Vuonna 2000 Ista jäi eläkkeelle Kansallisteatterista, mutta hän jatkoi näyttelemistä kotiteatterinsa lisäksi muun muassa Helsingin Kaupunginteatterissa. Istan viimeiseksi teatterirooliksi jäi intiaaniäiti Kansallisteatterissa marraskuussa 2010 ensi-iltansa saaneessa Kristian Smedsin ohjauksessa "Mr. Vertigo".


title: Tea Ista

text: Ista avioitui teatteri- ja elokuvaohjaaja Jack Witikan kanssa 1961, ja heidän tyttärensä Minna Maria syntyi vuonna 1963. Ista kuoli 81-vuotiaana vaikeaan sairauteen sairaalassa Espoossa.


title: Aura (paranormaali)

text: Aura on parapsykologiaan kuuluva ilmiö. Sillä tarkoitetaan elollisia olentoja ympäröivää energiakenttää, joka uskotaan voitavan nähdä tai tuntea synnynnäisen kyvyn tai harjoituksen kautta. Usein auraa kuvaillaan moniväriseksi harsoksi tai munan muotoiseksi kentäksi, joka näkyy olennon ympärillä. Aurojen värit, tarkkuus ja muoto vaihtelevat eri yksilöstä ja ajankohdasta toiseen. Auroihin liitetään yleensä chakrat eli kehon energiakeskukset, joiden toimintakyvyn vaihteluiden uskotaan aiheuttavan muutoksia aurassa.


title: Aura (paranormaali)

text: Auroista on arvioitu muun muassa persoonallisuutta sekä terveydentilaa. Selvänäkijoiden mukaan sairaudet voidaan havaita jopa kuukausia tai vuosia ennen niiden fyysistä ilmaantumista. Chakrojen toimintaan pyritään vaikuttamaan muun muassa väriterapian, joogan ja meditaation avulla.


title: Aura (paranormaali)

text: Modernissa New Agessa aurojen otaksutaan olevan sähkömagneettisia kenttiä, jotka voidaan nähdä esimerkiksi kirliankuvauksen avulla. Joidenkin mukaan kenttien muodostamia värejä on mahdollista nähdä myös paljaalla silmällä.


title: Air India

text: Air India () on Intian kansallinen lentoyhtiö, joka on perustettu vuonna 1932. Valtio-omisteinen Air India hallitsi aiemmin Intian liikenneilmailua monopoliaseman turvin, jonka sille takasi Intian lainsäädäntöön vuonna 1953 ratifioitu ja vuonna 1994 kumottu Air Corporations Act. Kilpailun vapauduttua vuonna 1994 yhtiö on saanut useita kilpailijoita ja on vuonna 2012 markkinaosuudeltaan enää neljänneksi suurin intialainen lentoyhtiö Jet Airwaysin, IndiGon ja SpiceJetin jälkeen.


title: Air India

text: Yhtiön kotipaikka sijaitsee Mumbaissa ja solmukohtana toimii Indira Gandhin kansainvälinen lentoasema Delhissä. Myös Chhatrapati Shivajin kansainvälinen lentoasema toimii tärkeänä vaihtokohteena yhtiön lennoilla. Air India operoi 89 lentokoneen laivastollaan 55 eri kohteeseen ympäri maailman. Air India lentää Aasiaan ja Eurooppaan, Afrikkaan, Lähi-itään, Australiaan, Pohjois-Amerikkaan. Air Indialla on kaksi omaa tytäryhtiötä, Air India Express ja Air India Regional.


title: Air India

text: Yhtiön piti liittyä Star Alliance -lentoyhtiöallianssiin kesällä 2011, mutta se ei kyennyt tuolloin täyttämään allianssiin liittymiselle asetettuja vaatimuksia, ja neuvottelut liittymisestä jatkuvat tiettävästi edelleen. Yhtiö myös kaavailee uutta solmukohtaa Dubain kansainväliselle lentoasemalle.


title: Air India

text: Air Indian logo oli vuoteen 2007 saakka jousipyssyllä tähtäävä kentauri. Yrityksen maskotti on kumartava turbaanipäinen maharadža.


title: Air India

text: Vuonna 2017 Intian hallitus ilmoitti, että se aikoo kokonaan yksityistää Air Indian omistuksen.


title: Air India

text: Air India perustettiin nimellä Tata Airlines vuonna 1932 intialaisen liikemiehen J. R. D. Tatan johdolla.


title: Air India

text: Vuonna 1948 Intian hallitus lunasti lentoyhtiöstä 49 % osakkeita. Vuonna 1953 Intian hallitus osti koko lentoyhtiön. Yhtiön nimeksi tuli Air India. Se oli jonkin aikaa Air India International.


title: Air India

text: Air Indian lento räjähti 24. tammikuuta vuonna 1966. 106 matkustajaa ja 11 henkilökuntaan kuuluvaa kuoli.


title: Air India

text: Air Indian lento 855 putosi Arabianmereen juuri kun oli noussut Chatrapati Shivajin kansainväliseltä lentoasemalta Mumbaista 1. tammikuuta 1978 ja kaikkiaan 213 ihmistä kuoli.


title: Air India

text: Air Indian lento 182 räjähti 23. kesäkuuta vuonna 1985. Kone oli Montreal–Lontoo–Delhi–Bombay reitillä, kun se räjähti Irlannin rannikon yläpuolella. Kaikki 307 matkustajaa ja 22 henkilökuntaan kuuluvaa kuolivat.


title: Air India

text: Huhtikuussa 2014 Air Indialla oli 97 matkustajakoneen laivasto, joka koostuu Airbusin valmistamista lyhyen kantaman koneista ja Boeingin valmistamista pitkän kantaman koneista. Tämän lisäksi Air Indialla on yhdeksän koneen rahtilaivasto, joka on maalattu Air India Cargon väreihin.


title: Air India

text: Alla olevassa listassa on nykyinen laivasto sisältäen vuokratut koneet. Listassa ei ole tytäryhtiöitä.


title: Air India

text: Air Indian Boeing-asiakaskoodi on 37 (joka merkitsee koneen mallinimen perässä koneen tilaajaa, esim. 747-437 on Air Indian tilaama 747). Tammikuussa 2013 Air Indian laivaston keski-ikä oli 8,3 vuotta. 4. elokuuta 1993 Air India otti vastaan ensimmäisen Boeing 747-400:sensa, rekisterillä "VT-ESM" ja nimellä "Konark". Kone poistettiin käytöstä ja romutettiin Mumbaissa toukokuussa 2011. Yhtiön ensimmäinen Boeing 777-200LR-kone toimitettiin 26. heinäkuuta 2007. Kone nimettiin Intian valtion mukaan "Andhra Pradeshiksi". Air India vastaanotti ensimmäisen Boeing 777-300ER:nsä 9. lokakuuta samana vuonna. Kone nimettiin "Bihariksi". Ensimmäisen Boeing 787 Dreamlinerinsa yhtiö vastaanotti 6. syyskuuta 2012, ja liikenne alkoi 19. syyskuuta 2012. Helmikuussa 2013 Air India operoi viidellä Boeing 747:llä, 20 Boeing 777:llä ja kuudella Boeing 787 Dreamlinerilla.


title: Air India

text: Boeingien lisäksi Air India operoi myös monenlaisilla Airbus-koneilla. Vuonna 1989 Indian Airlines otti käyttöön Airbus A320-200-koneen, jota Air India käyttää nyt niin Intian sisäisillä kuin lyhyillä ulkomaanlennoillakin. Vuonna 2005 Indian Airlines otti käyttöön pienemmän A319:n, jota käytetään nykyisin pääasiassa kotimaan reiteillä. Yhdistymisen jälkeen vuonna 2007 Air India otti käyttöön myös A320-perheen suurimman koneen, A321:n, operoidakseen pääasiassa kansainvälisiä lyhyen ja keskipitkän matkan reittejä. Samaan aikaan Air India vuokrasi Airbus A330-koneita keskipitkän matkan kansainvälisille reiteilleen.


title: Air India

text: 11. tammikuuta 2006 Air India ilmoitti tilaavansa 68 uutta konetta: 8 Boeing 777-LR:ää, 15 Boeing 777-300ER:ää, 18 Boeing 737-800:sta ja 27 Boeing 787 Dreamlineria. 18 737:aa siirrettiin myöhemmin Air India Expressille. Kaikkien tilattujen Dreamlinerien tilaukset odotetaan tapahtuvan vuoteen 2016 mennessä.


title: Air India

text: Yllä mainittujen koneiden lisäksi Air India operoi useilla muilla koneilla, muun muassa De Havilland Puss Motheilla, Douglas DC-2:lla, Douglas DC-3:lla, sekä Lockheed L-1049 Constellationilla 1960-luvulle asti. Niiden jälkeen Air India aloitti lennot Boeing 707:llä ja De Havilland Cometilla.


title: Margaret Mahler

text: Margaret Schoenberger Mahler tai Margit Mahler (1897–1985) oli unkarilainen psykiatri ja psykoanalyytikko, joka esitti teorian lapsen varhaiskehityksestä.


title: Margaret Mahler

text: Länsi-Unkarissa syntynyt Mahler opiskeli Unkarissa ja Saksassa. Hän siirtyi toisen maailmansodan vuoksi ensin Lontooseen ja sitten New Yorkiin.


title: Margaret Mahler

text: Lapsen minuuden kehityksen vaiheet kolmeen ikävuoteen mennessä Mahlerin mukaan: